Festival Kejadenn du 25 au 29 mars à Rennes\nMon costume glazik. Immersion dans la troupe Eostiged ar Stangala\nLe procès contre les indépendantistes catalans se dirige vers une impasse\nThe London Lasses – The One I Loved the Best\nNorvegia o tont war he c’hiz diwar-benn an tireoul ?\nAccueil / À la Une / Ar sevenourez Tamara Erde e Sant-Brieg evit komz eus he film diwar-benn ar brezel Israel-Palestina\nMaxime TOUZE 28 avril 2016\nAlies mat e vez aozet darvoudoù gant ar gevredigezh France-Palestine-Solidarité e Sant-Brieg. Dec’h da noz e oa bet skignet e sinema Club6 ar film «This is my land», sevenet gant Tamara Erde, ur vaouez eus Israel. Er film-se he doa bet c’hoant diskouez penaos e vez kelennet an istor e-barzh ar skolioù e Palestina hag en Israel. Ur film dedennus-meurbet evit kompren ar «mogerioù» a zo savet etre an div gumuniezh, mogerioù gwir met dreist-holl er speredoù.\nE-kerzh he servij-soudard e-pad an Eil Intifada e 2002 e oa krog Tamara Erde da gompren e oa bet kontet gevier dezhi. Gant an Deskadurezh, gant ar Stad, gant ar gevredigezh dre vras. Un diforc’h a verze etre ar pezh a veve evel soudardez hag ar pezh a veze diskouezet er mediaoù. Adalek ar poent-se e oa krog da gaout disfiz ha da glask kompren drezi hec’h-unan. O lenn labourioù skolveuridi ha n’int ket kontrollet gant ar Stad, o vont da welet Palestiniz e-barzh an tiriadoù ac’hubet pe e-barzh ar c’hêriadennoù arab en Israel. Komprenet he deus ne oa ket bet kelennet dezhi istor Palestina, met istor Douar Israel (Eretz Israel) o lemel krak-ha-berr istor ar bobl a veze o vevañ war an douar-se.\nGant ar film «This is my land» he doa c’hoant da gompren penaos ez a en-dro kelenn an istor en daou du. Eus tu an deskadurezh israelat ez eo un istor kontrollet ha savet gant ar Stad. Ar gelennerien a gredfe cheñch tra pe dra a zo en arvar da vezañ skarzhet. E penn-kentañ ar film e vez gwelet peseurt levrioù skol a implijont : ne vez gwelet gwech ebet Palestiniz, nemet pa vezont trec’het, kartenn Sisjordania a zo goullo evel ma vefe ur vro dibobl,… Eus tu Palestiniz eo diaesoc’h ar jeu, mankout a ra ur bern dafar. Met pa vefe e-barzh ur skol arab en Israel pe e vefe en ur skol e-barzh an tiriadoù all e vez desket istor o bro dezhe. O identelezh eo, ha desket e vez dezhe e vo adtapet o douaroù deiz pe zeiz.\nTestenioù skolaerien ha skolaerezed eus an daou du, hag eus o skolidi. Bommoù kreñv ha diaes a zo bet klevet evel ur paotr dek vloaz e-barzh ur c’hamp repuidi e Liban hag a lâr diwar-benn Palestina : «Se zo evel pa vez laeret un dra bennak diganit, ne c’hallez ket kousket abalamour da se. Ar memes tra eo evit Palestina.» Ne c’hallont ket distreiñ d’o bro orin n’o deus ket bevet enni c’hoazh. E-barzh komzoù an darn vrasañ eus ar vugale e vez santet an anken hag ar gasoni gant klichedoù e-leizh diwar-benn an enebourien. Ha pa sav ar sevenourez ar goulenn «Petra eo ar peoc’h evidout?» d’ur paotr yaouank yuzev, sed aze e respont : «N’ouzon ket petra eo. Ar fed ne vefe ket hegredik ha dibreder ur paotr yaouank 17 vloaz eveldon a ziskouez mat petra eo kudenn ar vro-mañ.» Ar Shoah a zo da vat e-barzh speredoù an holl yuzevien, bep bloaz e vez aozet Deiz ar C’houn, ha bewech ez eo un digarez da reiñ santimantoù broadelour d’ar vugale, hag an dra-se a vez ebarzhet gante. Ne seblant ket mont war wellaat gant an amzer siwazh…\nGoude ar skignadenn ez eus bet un tamm kaozeadenn e-pad tost un eurvezh etre an dud er sal hag ar sevenourez Tamara Erde hag un ezel eus ar gevredigezh Union Juive Française pour la Paix, ur gevredigezh yuzevien a-enep ar sionouriezh ha politikerezh Stad Israel hag a nac’h gwirioù ar bobl balestinian hag a aoz ur gwir Apartheid er vro. Eskemmoù frouezhus e oa. Skignet e vo adarre warc’hoazh da noz ha dilun evit ar re o defe amzer da vont da welet.\nPartager la publication "Ar sevenourez Tamara Erde e Sant-Brieg evit komz eus he film diwar-benn ar brezel Israel-Palestina"


Europa | Soubenn ar geek\nDielloù evit Europa\nPosted in Filmoù with tags cheñch buhez, Chicago, Europa, faltazi, familh, karantez, keginañ, Stadoù-Unanet on Eost 6, 2019 by geekezig\nTud zo a soñjo eo ar ger “Switch” en deus roet din c’hoant sellet ouzh The Princess Switch met e gwirionez ne anavezen ket an titl orin p’on kroget da sellet outañ. Ne ouien ket ouzh petra sellet goude un dibenn-sizhun dreist met skuizhus, ur film Nedeleg gant tud o tivizout eskemm buhez a seblantas mat din.\nStacy DeNovo a gemer perzh en ur genstrivadeg pastezerezh e ur rouantelezhig bennak a ijiner en Europa, er menezioù. Ur plac’h a ver mat he buhez eo, ne blij ket ar souezhadennoù dezhi. Mont a ra du-hont gant he mignon a-gozh/kenseurt labour hag e verc’h. Buan a-walc’h e ra Stacy anaoudegezh gant kontez ur rouantelezhig all a rank dimeziñ gant priñs ar vro. Heñvel poch int hag ar gontez a blij ar souezhadennoù dezhi. A-raok he eured e fell dezhi kaout un tañva eus buhez ur plac’h ordinal setu e tivizont eskemm o rolloù e-pad daou zevezh p’emañ ar priñs o veajiñ. Evel-just ne tremeno ket an traoù evel raktreset…\nUr film Nedeleg klasel-tre eo, gant un tu The Parent Trap da vat (pezh na zisplij ket din, pell alese). Plijet on bet gant an tu “klask ober traoù e keñver politikerezh” (lakaet en deus ac’hanon da soñjal e rummad levrioù La Sélection) met an hollad ne oa ket dreistordinal memestra. Sur on ez eus filmoù a galite gwelloc’h er rummad dudiamantoù-se.\nFilm sevenet gant Mike Rohl. Stadoù-Unanet Amerika, (abaoe ar 16 a viz Du) 2018 (war Netflix), 1e42.


Ur wech er vaodiernezh e klaskas Tōjō skarzhañ tudennoù c'hoazh war vetegoût e-keñver mennozh ar brezel. Staliañ a reas ur reizhiad mestroniañ al labouradegoù brezel, aozañ a reas heskinadur ar gomunourien, ar sindikadourien, ar frankizourien, hag an holl strolladoù a veze oc'h enebiñ ouzh ar brezel. Met tamm-ha-tamm e krogas ar pennmaodiern Konoe da ziaesaat al labour dezhañ, en desped d'ar fed ma z'eo bet unan eus an dud o deus labouret ar muiañ evit an impalaeriezh japanat : arabat eo ankounac'haat eo bet aloubet Sina gant Japan pa oa Konoe pennmaodiern. Met an aergelc'h stegn er meurvor Habask gant an Amerikaned hag an diaezamantoù e Sina a lakaas ar pennmaodiern da cheñch emzalc'h ha da labourat evit tremen hebiou d'ar brezel. Tudoù all evel amiral al lu kenaozet, Isoroku Yamamoto, a oa ankeniet gant un eneberezh ouzh ar galloudegezh ekonomikel ha milourel amerikan, ha c'hoant o doa da gavout un emglev gant ar Stadoù-Unanet. Met seul badus ar c'haozadennoù etrebroadel, seul ziaesoc'h e oa evit Japan tizhout un emglev bennak. Ouzhpenn da se, Japaniz a boanie da lakaat an Amerikaned da gompren talvoudegezh lod interestoù er meurvor Habask. Kement-se holl avat a aesaas labour Tōjō. An impalaer ivez a c'hoarie gant an eneberezhioù politikel-se, rak eñ kennebeut ne oa ket ken asuret ha se eus an trec'h japanat. Tamm-ha-tamm e kreñvaas keal un dilez a-berzh Fumimaro Konoe, dreist-holl goude ma voe klasket e lazhañ un nebeud mizioù abretoc'h.\nAdtapet diwar « https://br.wikipedia.org/w/index.php?title=Hideki_Tōjō&oldid=1985374 »\nKemmoù diwezhañ degaset d'ar bajenn-mañ d'an 8 Ebr 2022, da 16:24.


Brezhoneg war ar skrammoù - Daoulagad Breizh brezhoneg\nBannañ filmoù, lod evit ar wezh kentañ, aozañ ur pitch-dating brezhoneg, stadañ an traoù, en em gavout asambles... Bep bloaz e vez aozet gant Daoulagad Breizh ha Gouel filmoù Douarnenez un devezh preder hag eskemm war ar sinema ha ledanoc’h war ar c’hleweled e brezhoneg. An emgav-se a zo bet soñjet evit an dud a-vicher hag an holl re dedennet gant ar c’hrouiñ e brezhoneg : diskouez a ra penaos e labouromp a-hed ar bloaz gant oberourien ar filierenn sinema.\nRet eo, ha ret e vo c’hoazh en dazont, ober liammoù etre an dud, kelaouiñ muioc’h ar re e diavaez ar rouedad-se, ha derc’hel da stummañ ar re intereset gant se, d’ober dioute dougerien soñjoù, soñjoù hag a droio goude da filmoù e brezhoneg.\nHa ret eo, ret e vo en em soñjal war an argant a vo ezhomm da gaout evit finansiñ ha skignañ ar filmoù-se.\nBep bloaz e vez kinniget gant Daoulagad Breizh ha Gouel ar Filmoù un tamm amzer d’ar c’hrouiñ filmoù ha kleweled e brezhoneg. Ur c’hinnig graet koulz d’ar publik ha d’an dud a vicher.\nTaol-grenn : Perak Seveniñ filmoù brezhonek e 2019 ?\nPenaos krouiñ e brezhoneg ?\nE 2014 e oa bet aozet ar c’hentañ Pitch dating brezhonek, gant ar soñj da ambroug tud a oa bet raktreset ganto krouiñ un dra bennak dija. Er bloaz-se hag er bloazioù war-lerc’h ez eus bet meur a pitch all ha meur a lennadenn senarioioù ivez. Deuet zo brezhonegerien da gontañ kaoz diwar-benn ar filmoù raktreset ganto ha da zifenn o raktresoù dirak pro duerien ha skignerien.\nHa ma vez graet ar gont hiziv, peseurt emdroadur zo bet, nevez zo, gant ar c’hrouiñ filmoù ha kleweled e brezhoneg ? Daoust ha trawalc’h zo ? Douget e vefer da respont « n’eus ket », gant an nebeud a filmoù brezhonek bet resevet ganeomp evit Dreistdibab Breizh ar bloaz-mañ.Diwar gement-mañ omp deuet da glask gouzout petra a rankfer kaout, hiziv, evit gwelet ar c’hrouiñ o tiorren da vat e brezhoneg. Daoust hag ambroug ar raktresoù muioc’h ha gwelloc’h, dre modoù nevez, eo a vefe dav ober evit aesaat kas anezho da benn ? Kement raktres zo, evel a ouzer, a c’houlenn ur pezh-mell labour a-benn dont da c’henel un oberenn arz. Ha stankoc’h e vefe ar skoilhoù war hent ar re a vez o krouiñ en ur yezh vinorelaet ? Penaos mont dreisto ?\nUn daol-grenn a ginnigomp deoc’h eta, digor bras d’an holl. Pedet e vo tud a zo empleget mod pe vod war dachenn ar c’hrouiñ e brezhoneg, tud hag a c’hello testeniañ diwar-benn o hent, o buhez-labour, o skiant prenet. N’eo ket lavaret ez eo respontoù a vo degaset ganto, met da vihanañ o ali, o meno, kement ha klask gwellaat. Gwelet a reomp ivez an daol-grenn-se evel un digarez da eskemm men-nozhioù ha titouroù gant ar re a vo deuet gant o raktresoù filmoù hag a c’hello displegañ ar pezh emaint o c’hortoz, o savboent, o diaezamantoù.\nEtre 10e ha 12e30 - Hôtel de France\nKemenn ar c'hrouidigezh ur skoazell evit sikour skrivañ senarioioù a faltazi evit ar skinwel e brezhoneg\nKinniget e vo ar mod-labour hag an deiziataer gant Rannvro Breizh, Frañs 3 Breizh ha Brezhoweb. Evit reiñ startijenn d’ar c’hrouiñ ha broudañ tud da seveniñ heu-liadoù skinwel a faltazi e brezhoneg e vo lakaet e plas ganto ur skoazell ispisial difer. Petra eo ar pal, evit a sell gennad ar c’hleweled e Breizh ? Ober a seurt ma vo un tamm mat liesoc’h temoù ha danvez ar senarioioù ha ma vo gallet produiñ er vro heuliadoù nevez da vezañ skignet da c’houde war ar chadennoù skinwel hag ar genrouedad.\nWarlene e oa bet signet evit ar wech kentañ e-pad Gouel ar Filmoù, tri rann kentañ ar rann-film-mañ. Ar bloaz-mañ e kinnigomp deoc'h ar film en e bezh !\nFiksion, Breizh, 1e, 2017, Liv, brezhoneg iztitlet e galler\nSevener : Nicolas Leborgne\nSkrivet gant Nicolas Leborgne, Leonardo Valenti, Denis Rollier ha Guillaume Grosse\nDiwar ur soñj deus Etienne Strubel\nSkoazellerez seveniñ : Stéphanie Techenet\nSkeudenn: Ludovic Auger, Avel Corre\nSon frammer: Pascal Coulombier\nFrammer skeudenoù: Gaëlle Villeneuve\nAktourien: Nolwenn Korbell, Kaou Langoët, Roger Stéphan et Tangi Daniel\nProduet gant Lyo production et Tita Productions\nKenbroduet gant France 3 Bretagne, TVR, Tébéo, Tébésud et Brezhoweb\n15e - 16e30, Hotel de France\n"Ar faltazi kleweled e brezhoneg / 2009 - 2017"\nDoser bet savet gant Catherine Delalande e-barzh he labour skol-veur da dapout an Diplom a Studioù Keltiek- Skol-veur Roazhon 2.\nKinnig a raio Catherine Delalande he labour hag a zo anezhañ ur sell ouzh ar politikerezhioù publik hag ouzh ar skoazelloù argant, ur renabl eus ar programoù hag eus o deraouerien, hag ur c’hinnig eus an hentoù a c’heller mont gante evit kreskiñ kalite ha niver an oberennoù kleweled e brezhoneg en dazont.\nDa heul e vo dalc’het ur vodadeg foran evit meskañ soñjoù ha goulennoù an holl (ar publik hag an dud a-vicher) evit erbediñ brav al labour da gas en dazont.\nUnan eus ar chanteroù war ar stern eo krouiñ ur c’honkour da skrivañ stiradoù-tele ha filmoù-faltazi berr.\nRannvro Breizh a vroudo ar vrezhonegerien d’en em soñjal war ur skoazell nevez a c’hello reiñ harp da dud zo evit skrivañ, hag ar c’honkour a c’hellfe bezañ un doare da voulc’hañ al labour krouiñ-se. Respont a rint er mod-se da c’hourc’hemenn ar publik hag ar skignerien da gaout filmoù da ziskouez. Sikouret e vefe bep bloaz al labour skrivañ da sevel tri senario film-faltazi berr evit kinnig stiradoù-skinwell da heul. An dud a gemero perzh en diviz a c’hello reiñ o santimant war ar c’honkour, ar mod ma vo aozet, ha peur e vo graet.\n17e - 18e30, Sal ar gouelioù\n3 film diskouezet evit ar wezh kentañ\nMont e-barzh priz sinema\nFog sevenet gant Mads Schniberg\nFiksion, Breizh, 2018, 17 mn, HD, livioù, brezhoneg istitlet e galleg\nCezeslaw Bodrov, lesanvet« Polonais », a zo anezhañ ur peizant breizhat marv e wreg hag o chom e unan penn en e di-feurm kozh. N’en deus darempred ebet mui gant e verc’h Ida, abaoe m’eo dimezet gant ur paotr a-orin eus Azia. Aet eo hi kuit gant he gwaz hag he c’hrouedur. Prenet zo gant « Polonais » un oan, d’e brofañ d’e vab-bihan, ganet e bloavezh an dañvad.\nKomedianed: Thierry Machard, Anaïs Levasseur, Pier Mayer-Dantec\nTi-produiñ: Abordage Films(Pleuwigner - 56), All in one production\nTi-dasparzhañ : Deffi – deborah.gillet@gmail.com\nAnna Jaouen sevenet gant Maël Diraison\nFiksion, Breizh, 2018, 20 mn, fichennaoueg niverel, livioù, yezh orin brezhoneg istitlet e brezhoneg\n1967, Kreiz-Breizh. En ur geriadennig er Menez Are emañ Anna o vevañ gant he zri bugel, hec’h unan evit ober war o zro. Ur choazh he do da ober ha lakaet e vo diaes gant he c’hoar-gaer, he breur-kaer hag er fin gant ar gumuniezh tud a vev tro-dro dezhi.\nKomedianed: Sarah Floch, Mélanie Giotto, Laors Skavenneg, Aziliz Bourgès\nProduiñ - Dasparzhañ : Kalanna Production (Plouguerneau-29) - anna@kalanna.com\nPamela hag Alice a oa bet ur raktres kinniget gant Gérard Gwenn er Pitch dating brezhoneg 1 e 2014\nPamela hag Alice sevenet gant Olivier Broudeur\nFiksion, Breizh, 2018, 14 mn, despizet uhel (HD), livioù, brezhoneg ha saozneg istitlet e galleg\nKomedianed: Katell Shorland-Kloareg, Geneviève Le Meur, Loeiza Beauvir, Tangi Daniel, Henry Wright\nProduiñ-dasparzhañ : Carrément à l'Ouest (Karaez - 29) - prod@carrementalouest.com\nKavit AMAÑ programm an Devezh Kleweled e brezhoneg bet aozet da vare Gouel ar filmoù 2015.


Kaozeal:Unkorneg Roz Diwelus - Wikipedia\nKaozeal:Unkorneg Roz Diwelus\nLakaat Marc'h-kornek roz diwelus da ditl, evel e yezhoù all ? --Llydawr (kaozeal) 26 C'hwe 2015 da 17:52 (UTC)\nEvel-just; ne gomprenan ket perak n'em boa ket gwelet; Bianchi-Bihan (kaozeal) 26 C'hwe 2015 da 18:20 (UTC)\nAn Unkorneg Roz Diwelus eo anv an oberenn. — 2.13.201.223 26 C'hwe 2015 da 18:26 (UTC)\nAnv testeniaekaet gant an aotrou 2.13.201.223 hepken?Bianchi-Bihan (kaozeal) 26 C'hwe 2015 da 19:17 (UTC)\nSkrivet eo er pennad end-eeun : (e saozneg : Invisible Pink Unicorn) = Unkorneg Roz Diwelus.\nBrezhoneg evit licorne : unkorneg An Here ; unkorn, unkorneg Vallée ; unkorneg Le Gléau, hag unkorn diwar Dafar evit ur c'heriaoueg a'n Ardamezouriezh Yelle & Abhennez (1965) ; likorn & aerlin (Luzel) Favereau\n*Marc'h kornek : anv testeniekaet gant an ao. Bianchi-Bihan hepken ? — 2.13.201.223 26 C'hwe 2015 da 20:03 (UTC)\nWar ar marc'had, n'eo ket ur "marc'h", hag en em gaver gant deskrivadurioù tremen souezhus evel "marc'h-kornek kiheñvel", "marc'h-kornek heizezheñvel", "Marc'h-kornek glas, damheñvel ouzh un chacal» (sic) er pennad gouestlet d'al loen-se.--Trec'hlid mitonet (kaozeal) 26 C'hwe 2015 da 20:13 (UTC)\n>>Petra c'hoari Bianchi-Bihan aze ? Diverket hiziv skrid Marc'h-kornek ma reer 'unkorneg a-hed ar pennad, a echu gant "lesanvet marc'h-kornek a-wechoù", gant un notenn ! Sur a-walc'h e oa Unkorneg titl orin ar pennad, met gantañ ez eo bet divizet mont diouzh tu R. Hemon en enep d'an holl c'heriadurourien all, daoust d'an notenn sklaer !\nDiverket en doa danvez ar pennad, e lakaet em eus war wel en-dro, pa ne blij ket din seurt emzalc'h, tamm ebet. Dizonestiz hag untuegezh a welan-me aze, ar pezh a zo kontrol-krenn da spered Wikipedia, ha da forzh pe holloueziadur. — 2.13.201.223 26 C'hwe 2015 da 20:23 (UTC)\nGwelet mat: ur pennad "unkorneg" a oa aze da gentañ , cheñchet an titl gantañ hep reiñ an disterañ displegadenn, ha bremañ e tisverk kement na blij ket dezhañ (hep displegadenn ebet kennebeut). Hag ar pezh a oa «An unkorneg a zo ul loen mojennel, skeudennet evel ur marc'h pe ur c'havr, gwenn peurliesañ, dezhañ korf ur marc'h, bouchig ur bouc'h, karnioù faout, lost ul leon hag ur c'horn hir, sonn, troellennek ha begek, e kreiz e dal, hag a zo e arouezenn bennañ.» a zo deuet da vezañ gantañ: «Ar marc'h-kornek, pe unkorneg, zo ul loen mojennel hag a denn d'ur marc'h dreist-holl, ha da loened all un tamm ivez.» kement ha tuiñ gant an titl dibabet gantañ.--Trec'hlid mitonet (kaozeal) 26 C'hwe 2015 da 20:34 (UTC)\nEdgar o komz eus onestiz, peadra da c'hoarzhin. Evel komz ur marc'h-kornek diwelus. Marteze n'eo ket amaén lec'h kaozioù ar c'houblad Trec'hledgar, Marc'h-kornek zo ur pennad all. met perak kement a gasoni ouzh Roparz Hemon? Bianchi-Bihan (kaozeal) 27 C'hwe 2015 da 07:23 (UTC)\nAdtapet diwar « https://br.wikipedia.org/w/index.php?title=Kaozeal:Unkorneg_Roz_Diwelus&oldid=1763175 »\nKemmoù diwezhañ degaset d'ar bajenn-mañ d'an 15 Eos 2017, da 12:23.


Gwenaël hag ar balum - Belgique Loisirs\nAccueil Dictionnaires & Langues Langues rares Gwenaël hag ar balum\nGwenaël hag ar balum\nAchat Gwenaël hag ar balum - Christophe Boncens\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istori berr, farsus, gant tudennoù mojennel. Hat evit c'hori, ur goulenn savet ouzh ar vugale bep eil bajenn. War an aod emañ Gwenael o chom. Ur stumm iskis en deus gwelet pell war an traezh. Ur balum an hini eo hag ezhomm sikour en deus... En savoir plus\nRéférence : 9782371331457\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istori berr, farsus, gant tudennoù mojennel. Hat evit c'hori, ur goulenn savet ouzh ar vugale bep eil bajenn. War an aod emañ Gwenael o chom. Ur stumm iskis en deus gwelet pell war an traezh. Ur balum an hini eo hag ezhomm sikour en deus...\nEvaluations (0) Gwenaël hag ar balum Christophe Boncens


Périgord : panelloù en okitaneg e pep lec'h !\nCulture, Culture & Patrimoine, E brezhoneg, International, Patrimoine\nEn Okitania Veur emañ ar Périgord. Abaoe 1790 e kenglot mui pe vui gant departamant an Dordogne. Betek-henn ne oa ket kalz traoù bet graet evit yezh ar vro eno avat, met emañ an traoù o cheñch ken eo deuet « L’occitan, un tresaur per lo Perigòrd » da vezañ ger-stur ar c’huzul departamant !\nDiriaou dremenet (23 a viz kerzu) eo bet embannet e vo staliet gant an Departamant panelloù mont-treoù kêr en holl gumunioù a c’houlenno anezho. Ha profet e vo d’ar 505 kumun dastumadenn glok kanaouennoù ar strollad Peiraguda hag ar c’hofrig CD az a ganti. Divizet en deus an departamant da lakaat yezh ar vro en enor !\nTags : brezhoneg, occitan, okitaneg, périgord


Journal de Renaud Camus, mardi 22 janvier 2013\ncréée le mercredi 23 janvier 2013, 11 h 55Mardi 22 janvier 2013, quatre heures moins le quart, l’après-midi. « C’est Macbeth qui parle, à l’acte V de la pièce éponyme de Shakespeare » (France Musique, “Du ~~~~~ ~~~ ~~~~~ Pierre”).\nVendredi ~~~~~ ~~’~~~~ ~~~~~~ ~~ ~~~~~~ ~~’~~~~~~~~~~ ~~~~~~~~~ ~~~ ~~~ ~~~~~~~~ des Lecteurs, qui ~~~~~~~ ~~~~~~~~~~~ ~~~~ ~~~~~~~. ~~~~~~~~ ~~~~~~~~ ~~~~~~ ~~~ ~~~ ~~~~~~~~~ ~~~~~~~~~~~~~~~, ~~’~~~ ~~~~~ ~~~~~, ~~~ ~~~~~~~ ~~~~~~, ~~~’~~~ ~~~~~~~~ ~~~ ~~~~, ~~~~~~~ ~~~ ~~’~~~~~~~~ ~~~~~~~~, ~~~~~~ ~~~~ effacé. On m’en ~~~~~~~~~ ~~~~~~~~~~~~~~ ~~~~~~ ~~~ ~~~~~ ~~~ ~~~ ~~~~~~~~~~ ~~~~, ~~~~~ ~~~~~ ~~~~~~~~~~~, ~~ ~~~~~~~~~ ~~~~, ~~~ ~~~~ ~~~~ ~~ ~~~~~ ~~~ ~~~~~~~~ — ~~~~ ~~~~~~~~~ ~~~~~~~~~~~~ ~~~~~ la reproduction, que ~~~ ~~~~~ ~~~-~~~~~~~~ ~~~ ~~~~~~~~~, ~~~ ~~~~~~~~ ~~~ ~~~~~~~~~~, ~~’~~~~~~~~, ~~~ ~~~ ~~~ ~~~~~~~ ~~~ ~~~ ~~~~~~~~ ~~ ~~~~~~~~~ ~~~ ~~~~~~~~ ~~~ ~~~~~~~~~ (~~~ ~~~~~~~~ ~~~~~~~~~~ ~~ disparu lui aussi) :\n« Et ~~~ ~~~~~~~~~ ~~~~~~ ~~~ ~~~~~ : ~~~~~~~~ ~~~~~~~~-~~~~~ ~~~ ~~~~-~~~~~~~~~ ? ~~~~ ~~~ ~~~~~~~~~ ~~~ ~~~ tyrannie ?\n« A ~~~~ ~~~~~, ~~~~ ~~~~~~~ ~~~~~~ ~~~~ ~~~ ~~~~~~ ~~~ ~~~ ~~~~~ ~~~~~~~~ d’une rare nocence, ~~~~~ ~~~~~ ~~~~~~~ ~~~ ~~~~~~~~ ~~~~~~~~~. ~~~~~ ~~~~ ~~~~~~ ~~’~~~~~~~~~~~~ ~~~ ~~~~ ~~~~~~~~~, oui.\n« La ~~~~~~~~~~~ ~~~~ ~~~~~~~~ ~~~~ ~~~~~~~~~~~ ~~~~~~~~~~, ~~~~~ ~~~~~~~~~~~, ~~~ ~~~ ~~~ ~~~~~~~~~, ~~~ s’entend répondre qu’on ~~~~ ~~~~~~~~~~~ ~~~~ ~~’~~~~~~~, ~~~ ~~~~~, ~~~ ~~~~ ~~’~~~ ~~~~ ~~~~~~~~~~~ ~~~ ~~~~~~ ~~~ ~~~~~~~~~~ ~~~~ hébétude. »\n« D’abord ~~’~~~~~~~~~ ~~~~~~~ ~~~ ~~’~~~ ~~~~~ ~~~~~~~~~~~ ~~~~ ~~~ ~~~~~, ~~ présent que s’en ~~~~ ~~~~~~~ ~~~~ ~~~~~~~~~~ ~~~ ~~~~~ ~~~~~~~~~~ ~~~~~~~~~~, ~~~~~ ~~~~~ ~~~~~~~~~~ ~~~~~ ~~~~~~~~ ~~~~~~~ ~~~~ ~~~~~~ ~~~ ~~~~~~~~ ~~~ ~~~~~~~~~~~~ politique_________\n ~~~~~~~ ~~~ ~~~~~~ ~~~~~~~~~~~ ~~~ ~~~~~~-~~~~~~, il a été ~~~ ~~~~~~~ ~~~~~ ~~~~~~~~~ ~~ ~~~~~~~~~ élections.1, ~~~~~ ~~~~~~~ ~~~ ~~~~~~~~ ~~ ~~~~~~ ~~~~~~ ~~~ ~~~~~~~, ~~~~~ ~~~~ ~~~~~~~~~ ~~~ ~~~ ~~~~~~~~~~ (~~~ ~~~~~, ~~~ ~~’~~~~~~~~~~~, ~~~ l’In-nocence et de ~~~~ ~~~~~~) ~~~~~~~~ ~~’~~~ ~~~~~ ~~~~~~~. ~~~ ~~~ ~~~~~~~~ ~~’~~~~~~~~ ~~~~~~~~~~~~~~~ ~~~~ ~~~ ~~~~~~ ~~~~ ~~~~~~~, ~~~~~~’~~ ~~~~~~~~~ ~~~~~~~~ ~~~ ~~’~~~~~~~~~ ~~~~~~~~~, ~~~~~ ~~~~~ ~~~ ~~~~~ ~~’~~~~~~~ tout, et même ~~~ ~~~~~ ~~’~~~~ ~~~~ ~~~~ ~~~~~~~~, ~~~ ~~~ ~~~~~ ~~~ ~~~~~~~ ~~~~ ~~~ “~~~~~~~~~ ~~~~~~~~~~~~” (~~~ ~~~~ ~~~ ~~~~~~~~ ~~~~ ~~~~~~~~ ~~~ ~~~~~~~~~~~ ~~~ ~~~ “~~~~~~~~~~~”, j’espère).\n« Deuxièmement, et en ~~~~~~~~ ~~ ~~~ ~~~~~~~~~ ~~~ ~~~~ ~~~~~~~~, ~~~ ~~~~~~~~~~ ~~~’~~~ ~~~ ~~’~~~~~ ~~~~ ~~~~~ ~~’~~~~~~~~ ~~~ ~~~~-~~~~~~~~~ ~~~~ ~~~ l’obtenir, ~~~~ ~~’~~~~~~~~~~, ~~~~ ~~~ ~~~~~~~~, ~~~~ ~~~ renouvellement continuel d’un ~~~~~~ ~~~~~~ ~~’~~~-~~~~~~~~, ~~~~ ~~~ ~~~~~ ~~~~~~~~~ ~~~~~~~~ ~~ ~~~~ ~~~~~~~~~~~. ~~~-~~~~~~~~ ~~~ ~~~~-~~~~~~~~~ ~~~~~ ~~ ~~~~ ~~~~~ ~~~~~~~~~~. ~~~ ~~~~~~~ ~~~ ~~ ~~ ~~~~~~ ~~~~ ~~~~~ termes elle tient ~~~~~ ~~~~~~, ~~~ ~~~~~ ~~~ ~~’~~~-~~~~~~~~, ~~~ ~~~~~ ~~~~~ ~~~~~~ ~~~~~~~~ ~~~ ~~~~~~~~ ~~~~~~~~~ ~~~~ ~~~ ~~~~~~ ~~’~~~-~~~~~~~~ ~~~~-~~~~~, ~~ ~~~~~~~ ~~’~~~~~, ~~~~~ ~~~~~~~~~~ ~~~ ~~~ ~~~~~~~~~ légitime. L’in-nocence n’est ~~~ ~~~~~~~ ~~~~~~ ~~~ ~~~~~~~, ~~~ ~~~~~~~~~~. ~~~ ~~’~~~~~ ~~~ ~~~~~~~ ~~~ ~~~~~~~ ~~~~~~~~~~~~~~ ~~~ ~~~~ ~~~~~~~~ ~~~ ~~~~~~ ~~~ ~~~~~~~~, ~~~~~~~ ~~~~~ ~~~~~~~~ ~~ ~~~~~~~~~ ~~ une nocence moindre ~~~~~ ~~~~~~~ ~~~~ ~~~~~~~~ ~~~~~ grande.\n« Troisièmement ~~~ ~~~~~~~~~~~~~ ~~~~ ~~~~ ~~~~~~~~ ~~~~~ ~~~ ~~~~ ~~~~~ ~~~~~~~~ ~~~~ ~~~~ “~~~~~~~ ~~’~~~~ ~~~~~ ~~~~~~~~” ~~~~ ~~~~~ ~~~~~~, ~~~~~~ ~~~~~, sur le site ~~~ ~~’~~~-~~~~~~~~. ~~~ ~~~~ ~~~~~~ ~~~ ~~~~~ ~~~’~~~ ~~~~~ ~~~ ~~~ ~~~~~~ ~~~ ~~~~~~~~ ~~~~~ ~~~~~~~~~~~ ~~~~~~ ~~~~~~~~~~~~~, ~~~~~~~~~~~ ~~~ ~~~~~~~~~~~~~, ~~~ ~~~~~ ~~~ ~~~~ ~~’~~ ~~~~ et écrit, qu’il ~~ ~~ ~~~~~~~~~ ~~~~ ~~~~~~~~~~~~~ ~~~~~~~~ ~~~ ~~~~ ~~~~~~~~~~~~~~ ~~~~-~~~~~~~~~~~~~ ~~~ ~~~~-~~~~~~~~~~~. ~~~~~ ~~~~~ ~~~ ~~~ ~~~~~~~ ~~~~ ~~~~ ~~~~~~~~~~~~~ ~~~ ~~~~ ~~~~~~~~~~~~~~ ~~~~~, ~~~~ ~~~ ~~~~~ de l’In-nocence, aussi ~~~~~~~~~~~~ ~~~~~~~~~~~~~ ~~~~ ~~~~~~~~~. ~~~~~-~~~~~ ~~~~ ~~~~~~~~ ~~~~~~~~~~-~~-~~~~~ ~~~~~~ ~~~~~~~ ~~~~~ ~~~ ~~~~ ~~~ ~~~~~~~~~~~ ~~~~ ~~ ~~~~ ~~~~~~~~ ~~~~~ ? ~~~~~~~ ~~~~ ~~~~~, ~~~ ~~~~~~~~~ ~~~’~~~~~ ~~~~~~~~ bien fournir (avec ~~’~~~~~~~ ~~~ ~~~~~~ ~~~~~~~ ~~~ ~~~~ ~~~~~~) ~~~~ ~~~~~~~~~ précis. »\nÉtonné ~~~~ ~~~~~~ ~~~~~~~~~~~~ ~~~~~ ~~~~ ~~~~ ~~~~~~~~~~~, ~~~~ ~~’~~~~~~ ~~~~~~~~~~ ~~~~ ~~~~~~~~~ ~~~~~~~~~~~~~, ~~’~~~ ~~~~~~ ~~~ ~~~~~~~ sur le site (~~~ ~~~ ~~~~~~~~ ~~~ “~~~~” ~~~~~~~~~, ~~~~~) ~~~~~ ~~~ ~~~~~ ~~~~~~ ~~~~~~~ ~~~~ ~~~ ~~’~~ ~~~~~~ ~~~~~ ~~~~~~. « ~~~~~ ~~~ ~~~~~~~~ ~~~~ ~~~~~ ~~~~ », ~~’~~~~~~-~~~ fait savoir quelque ~~~~~~~~~~ ~~~~ ~~~ ~~~~~~~~~. ~~~~~~ ~~~~~~~~~~~~~~~ ~~~~~~~, ~~~~~~~~~~, ~~’~~ ~~~~~ ~~~~ ~~~~~~~~~ ~~~~~~~. ~~’~~~~~~-~~~~~ ~~~~ ~~~~~~~~~~~~~ ~~’~~~~~~ ~~~~~~~~ ~~~~~~~~~~. ~~~~ ~~~~~~~~~ ~~~~~~~~~~, ~~~ ~~~~~~~~~, ~~’~~~~~~~~ ~~~~ ~~~~~~~~~. Mais un e-mail ~~~ ~~~~~~~~ ~~~~~~~~~~ ~~~~, ~~~ ~~~~~~, ~~~~~ ~~~~~~~, ~~’~~~~~~~~~~~ ~~~’~~~~ ~~~~~~~~ ~~~~ ~~~~~~~~~~ ~~~~~~ ~~~ ~~~~~ ~~ ~~’~~~~~~~~~~ ~~~~~ ~~~ ~~~ ~~~~~ ~~~~~~~~ ~~~~~~~~, ~~~ ~~~~~~~~, ~~~~ pût me nuire ~~~~~ ~~~ ~~~~~~~ ~~~~ ~~’~~~~~~~~ ~~~ ~~~~~. ~~’~~~~ ~~~~~~~~ ~~~~~ ~~~~~ ~~~ ~~~~~~~~~~~, ~~~ ~~~ ~~~~~~~. ~~~ ~~~ ~~~~~ ~~~~ ~~~~~ ~~~~~ ~~~ ~~~~ ~~~~~ ~~~~ ~~~~~~~~ pouvait donner lieu ~~ ~~~~ ~~~~~~~~~~~~ ~~~ ~~~~~~~~ ~~~~~~~ ~~~~. ~~~ ~~ ~~~~~-~~~~~ ~~~~~~ ~~~~ ~~’~~~~~~~~ ~~~~ ~~~~~~~~ ~~~ ~~~~ ~~~~~~~~~~~~~~~, ~~~~ ~~~ ~~~~~~~ ~~~ ~~~~~~~~~~, ~~~~ ~~~~~~~~~~ ~~~ ~~~~~~~~~~, en ce qu’elles ~~~~~~~~~~~~~ ~~~ ~~~~~~~~~~ ~~~ ~~~ ~~~~~~~ ~~~~~~~~~ ~~~~~~ ~~~~ ~~~~~~ ~~~~~~ ~~~ ~~~~ ~~~~~~~~~ (~~~~~~~~~~ ~~~ ~~~~~~~ ~~~~~~~~~ ~~~~ ~~~~~ ~~~~~ ~~~~~~~~, ~~~~~~~, ~~~ ~~~~~~~~~~~~~ ~~~~~~~~~, ~~~ me semble — ~~~ ~~~~~~~~~ ~~~~~ ~~~~~ ~~~~ ~~~~ ~~~~~~~~~ ~~~~~~~~ ~~~~~~ ~~~~ (~~~~~~ ~~~~ ~~~~-~~~~~, ~~~~~...)). ~~’~~~~~~~~, ~~’~~~~~~ ~~~~~~ ~~~~~~~ ~~’~~~~ ~~~~~~~~~ ~~~~~ ~~~~~~~~~~~~~ ~~~~ ~~~ ~~~~ ~~~~~~~~, ~~~~ phrases, de même ~~~~ ~~~~~~~ ~~~~ ~~~~~~~ ~~~~~~~~~~~~~~~ ~~~ ~~~~~ fil.\nPuisque ~~’~~~ ~~~~~ ~~~ ~~~~~~~~~ ~~~ ~~~ ~~~~~~ ~~~~~~~~, ~~~ ~~ ~~~~ ~~~~~~, ~~~ ~~~~~ ~~~~~, ~~~~~~ ~~~~~~~~~~~~ ~~~ ~~~~~~~~~~~ que je proposai ~~~ ~~~~ ~~ ~~~~~~~-~~~~~~~, ~~~ ~~~~~ ~~~ ~~~~~~~~~~~~, ~~~ ~~~~ ~~~~ ~~~~~~ ~~~-~~~~~~~~ ~~’~~~~ ~~~~ ~~~~~~~, ~~~ ~~~~ ~~~~ ~~~~~~~~~~~~~ ~~~~~ (~~~ ~~’~~~~~ ~~~~~ ~~’~~~ non-communiqué) :\n« Communiqué ~~° 1515, samedi 19 ~~~~~~~~ ~~~~~\nSur ~~~~ ~~~~~~~~~~~ ~~’~~~ Amenas\n« Le ~~~~~~ ~~~ ~~’~~~-~~~~~~~~ ~~~~~~ ~~~ ~~’~~~~~ ~~~~~~~ ~~~~~~~~~~ ~~~~ ~~~~ ~~~~~~~~~~~~~ ~~~~~~~~~~~~~~~~~ ~~~~~~~~ ~~~~~ ~~~ ~~~ ~~~~~~~~ ~~~~, ~~~ même il déplore, ~~~~ ~~~~~~~~~~ ~~~~, ~~~ ~~~~~~~ ~~~~~~ ~~~ ~~~~~~~~~~ ~~~~~~~~~~ ~~ ~~~~~~~~ ~~~ ~~~~~~, ~~’~~~~~~~~~ ~~~~ ~~’~~~~~~~~ ~~ ~~~~~~~ ~~~ ~~~~ ~~~~~~~~~ ~~~~~ ~~ ~~~ ~~~~~~ ~~’~~~~~~~ ~~’~~~ Amenas. La tentative ~~~~~~ ~~~~ ~~~~ ~~~~~~~ ~~~~~~~~~~ ~~~~~~~~~~~~ ~~~~~~~ ~~~~ ~~~~~~~~~~~~ ~~~~~~~~~~~ ~~ ~~~~~~~ ~~~ ~~~~~~~ ~~~~~~~ ~~~ ~~~~~ ~~ ~~~~~~ ~~~ ~~~~ ~~ ~~~ ~~~~~~~~~ ~~~~~~~, ~~~~~ ~~~ entraînant la libération ~~~ ~~~~~~~~~ ~~~~~~~. ~~~~~-~~~~~ ~~~~~~~-~~~~~ ~~~ ~~~~~ ~~~~~~ ~~~~~~~~~ ~~~ ~~~~~-~~~~~ ~~~~ ~~~~~~~~~~ ~~~ ~~~~~~~~-~~~~ ~~~~ ~~~~~~~~~~ ~~~ ~~~~~ ~~~~~~ ~~~~ ~~~~~~~~ ~~~~ ~~’~~~~~~~ ~~~~~~~~ ~~~ ~~~~~ genre, appartenant à ~~’~~~~~~~ ~~~~~~~~. ~~~ ~~~~~~ ~~~’~~~~~ ~~~~~~~~~ ~~’~~~~ ~~~~~~~~~~~~~~ ~~~~~ ~~~~~ ~~~ ~~~ ~~~~ ~~~~~~~~~ ~~~~~ ~~~~ ~~~~~~~~~~~~ ~~~ ~~~ ~~~~~~~~~~ ~~~~~~~~~~~~~~ ~~ ~~~~~~ ~~~~~~~~~~~~~, ~~~ ~~~~ ~~’~~~~ là la seule ~~~~~~~~ ~~~ ~~~ ~~~~ ~~~~ ~~~~~~~~~~~ ~~~~~~~~~~~~~ ~~ ~~~~ ~~~~~~~~ ~~~ ~~~~~ ~~~~~~. »\nvoir l’entrée du mardi 22 janvier 2013 et ses 14 images dans Le Jour ni l’Heure


digoro - Wikeriadur\nSavet diwar digor-, pennrann ar verb digeriñ, hag an dibenn-ger -o\nFurm ar verb digeriñ e trede gour unan an amzer-da-zont, en doare-disklêriañ\nEvit her gwelet ker sklaer hag an heol, it d'ar galeoù, d'ar prizon ; esait lakaat ar re a zo eno, en tiez-se, da grial : « Bevet ar Roue ! » Hini ne zigoro e c'henoù. — (Lan Inizan, Emgann Kergidu 1, Brest, 1877, eil emb. Al Liamm 1977, p. 151.)\nLavarit dezho krial : « Bevet ar Republik ! » ha ker buan, kement genoù a zo a zigoro hag a youc'ho : « Bevet ar Republik! » — (Lan Inizan, Emgann Kergidu 1, Brest, 1877, eil emb. Al Liamm 1977, p. 151.)\ngalleg : (elle)/(il) ouvrira (fr)\nAdtapet diwar « https://br.wiktionary.org/w/index.php?title=digoro&oldid=227055 »\nKemmoù diwezhañ degaset d'ar bajenn-mañ d'an 13 Kzu 2016, da 09:15.


Pajenn:Le Gonidec - Bibl Santel pe Levr ar Skritur Sakr, eil levr.djvu/206 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/206\n13. Ha chétu ar préveûdiou a gennigot : ar c’houec’hved lôden eûz a eunn éfi war eur c’horus gwiniz, hag ar c’houec’hved lôden eûz a eunn éfi war eur c’horus heiz.\n14. É-kén̄ver men̄t ann éôl, eur batus éôl eo ann dékved lôden eûz a eur c’horus, ha dék batus a râ eur c’horus, râk dék batus garg leûn eur c’horus.\n15. Eunn tourz eûz a eunn tropel a zaou c’han̄t a gennigot, eûz ar ré a vâg Israel évid ar sakrifisou, hag al loéned-losk, hag ar c’hennigou a béoc’h, évid hô diskarga, émé ann Aotrou Doué.\n16. Holl bobl ar vrô a vézô dalc’het da rei ar préveûdiou-zé d’ar prin̄s enn Israel.\n17. War garg ar prin̄s é vézô al loéned-losk, hag ar sakrifisou, hag ar boéd-kennig el lîdou, hag enn deisiou ken̄ta eûz ar mîz, hag enn deisiou sabbat, hag é holl wéliou tî Israel ; hen̄ a ginnigô évid ar péc’hed ar sakrifiz, hag al loen-losk hag ar viktimou a béoc’h, évid diskarga tî Israel.\n18. Ével henn é lavar ann Aotrou Doué : Er miz ken̄ta, er c’hen̄ta deiz eûz ar mîz, é kéméri eul leûé eûz ann tropel hag hen̄ dinam, hag é puri ar san̄tuar.\n19. Hag ar béleg a gémérô eûz ar goad a vézô kenniget évid ar péc’hed, hag hén̄ a lakai war bostou ann tî, war bévar c’horn rizen ann aoter, ha war bostou ann ôr eûz al leûren a-ziabarz.\n20. Ével-sé é ri ivé er seizved deiz eûz ar mîz, évit kémen̄d hini en deûz péc’het dré ziwiziégez, hag a zô bét touellet gan̄d eur fazi ; hag é puri ann tî.\n21. Er miz ken̄ta, er pévarzékved deiz eûz ar mîz, é vézô évid-hoc’h lîd ar Pask ; bara dic’hoell a vézô debret a-hed seiz dervez.\n22. Hag ar prin̄s a gennigô enn deiz-zé évit-han̄, hag évid ann holl bobl eûz ar vrô, eul leûé évid ar péc’hed.\n23. Hag a-héd lîd ar seiz dervez é kennigô d’ann Aotrou é sakrifiz-losk, seiz leûé ha seiz tourz dinam, bemdez a-héd ar seiz dervez ; ha bemdez eur bouc’h gevr évid ar péc’hed.\n24. Hag hén̄ a gennigô ennn éfi dré bép leûé, hag eunn éfi dré bép tourz ; hag eunn hin éôl dré béb efi.\n25. Er seizved mîz, er pemzékved deiz eûz ar mîz, é rai el lîd-zé a-héd seiz dervez, ével ma eo bét lavaret ken̄toc’h, kouls évid ar péc’hed, pe évid ar sakrifiz-losk, pé évid ar boéd-bennig, pé évid ann éôl.\nLézennou é-ken̄ver ar sakrifisou.\n1. Ével-henn é lavar ann Aotrou Doué : Dôr leûren a-ziabarz a zell oud ar sâv-héol a vézô serret a-héd ar seiz dervez é péré é laboureur ; hôgen é deiz ar sabbat é vézô digoret, hag er c’hen̄ta deiz eûz ar mîz é vézô digoret ivé.\n2. Hag ar priñs a iélô ébarz dré hen̄t ar porched eûz ann ôr a-ziavéaz, hag é choumô enn hé za war dreûzou ann ôr ; hag ar véléien a gennigô évit-han̄ ar sakrifiz-losk hag ar viktimou a béoc’h ; hag hen̄ a azeûlô war dreûzou ann ôr, hag a iélô er-méaz ; hag ann ôr na vézô két serret bétég ar pardaez.\n3. Ha pobl ar vrô a azeûlô ivé oud ann ôr-zé é deisiou ar sabbat hag enn deisiou ken̄ta eûz ar mîz, dirâg ann Aotrou.\n4. Hôgen ar priñs a gennigô d’ann Aotrou ar sakrifiz-losk-zé, e deiz ar sabbat c’houéac’h oan dinam hag eunn tourz dinam.\n5. Ha kennig eunn éfi évid ann tourz ; ar pez a gennigô hé zourn évid ann ein, hag eunn hin éô1 évit péb éfi.\n6. Hag enn deiz ken̄ta eûz ar mîz eul leûé eûz ann tropel hag hén̄ dinam, ha c’houéac’h oan, ha c’houéac’h tourz, a vézô ivé dinam.\n7. Hag hen̄ a rôi é kennig eunn éfi évid al leûé, hag eunn éfi évid ann tourz ; hag évid ann ein ar péz a gavô hé zourn ; hag eunn hin éôl évit péb éfi.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/206&oldid=163660 »\nKemmoù diwezhañ degaset d'ar bajenn-mañ d'an 14 Eos 2020, da 19:05.


Gwirioù ar Merc’hed – Dispak\nGwirioù ar Merc’hed\nSinema. Saudade ar c’hoarezed Gusmão\nRio de Janeiro, 1950. Div c’hoar yaouank, Eurídice ha Guida, 18 hag 20 vloaz. Pep hini gant he huñvre : ar piano evit unan, ar garantez evit eben. Met un tad a zo etreze : aotrouniek ha mirour, divizout a […]\n08/07/2020 14/09/2020 Keleier, Sinema\nAn HSM (PMA) evit an holl, ur skod politikel evit gwirioù ar merc’hed\nAmanda Hinault – Flickr Daoust hag-eñ e vo un deiz bennak eus an HSM (PMA) evit an holl e Frañs ? Abaoe 1994 eo aotreet d’ar c’houbladoù arallreviat met berzet d’ar maouezed en o-unan pe d’ar c’houbladoù maouezed. E 2013 dija […]\n08/03/2019 24/08/2020 Benelouriezh, Kevredigezh / Sokial


- KLASK.com - A-dreuz ar c'hantvedoù - Herve Gouedard - Al Liamm ...\nStal ar brezhoneg\nKasadennoù dindan berr amzer - Paeamant gwarezet\n Petra nevez ?\n LEVRIOU + CD\n Levrioù divyezhek\n Levrioù kaer\nUrzhiañ dre anv A-Z\n Keit Vimp Bev (281)\n Al Liamm (159)\n An Here (156)\n TES (117)\n Bannoù-Heol (81)\n An Alarc'h Embannadurioù (75)\n Yoran Embanner (71)\n Mouladurioù Hor Yezh (65)\n Beluga (46)\n Sav-Heol (42)\n Al Lanv (38)\n Skol Vreizh (30)\n Hor Yezh (29)\n Aber (25)\n Coop Breizh (17)\n Dizale (15)\n Skol (14)\n Delioù (12)\n Embannadurioù Goater (9)\n Skrid (9)\n BZH5 Ltd (8)\n Imbourc'h (8)\n An Amzer embanner / Le Temps Editeur (7)\n An Treizher (7)\n Éditions Apogée (6)\n Skol an Emsav (6)\n Tir (6)\n Kerjava (4)\n P'tit Louis (4)\n Rubéüs Editions (4)\n Kalanna (3)\n Nadoz-Vor Embannadurioù (3)\n Stur (3)\n À l'Abordage (2)\n Ar Gripi (2)\n France 3 Ouest / JPL Films (2)\n Kerber Kore (2)\n Aérolyre (1)\n Albert René (1)\n Allah's Kanañ (1)\n Amzer Nevez (1)\n An Dalar (1)\n Anagrammes (1)\n Ar Granenn (1)\n Auzou (1)\n Barn (1)\n BNC Productions (1)\n Brennig ar C'hurnig (1)\n Casterman (1)\n Dargaud (1)\n Diwan (1)\n Éditions Chapitre (1)\n Embannadurioù ar Mendu (1)\n Emglev An Tiegezhioù (1)\n Frifurch/Le P'titFureteur (1)\n Goasco Music (1)\n IMAV éditions (1)\n Jeux Bordier (1)\n Kaze (1)\n KDM (1)\n Kendalc'h (1)\n Kreizenn ar son (1)\n Kuzul ar Brezhoneg (1)\n L'Oz production (1)\n Les Amis du Bois (1)\n Les éditions du Temps (1)\n Les Petits Chemins (1)\n Lionel Buannic Krouiñ (1)\n Mignoned Anjela (1)\n Millefeuille (1)\n Pois Chiche Films (1)\n Preder (1)\n Rêve en Saule (1)\n Soleil (1)\nA-dreuz ar c'hantvedoù\nRummad : Istor, glad \nSkrivagner : Herve Gouedard\nTapomp penn an hent dre aodoù avelek ha roc’hellek, dre gwaremmoù kras hag ec’hon, dre straedoù enk ha teñval, dre liorzhoù kuzh ha klet... Sellomp en-dro deomp ha tavomp. Klevout a raimp neuze heklev an tremened o sourral. Nag a vouezhioù tud a zo bet o vevañ hag o poaniañ ! Nag a darvoudoù munut ha kriz a zo bet skoulmet ha diskoulmet !\nN’eus ket par da Herve Gouedard evit hor bleniañ dre gildroennoù an amzer hag hol lakaat d’ober anaoudegezh gant istorioù tud, lec’hioù, broioù. Ergerzher difaezhus ar bedoù pellañ ha tostañ war un dro ma ’z eo.\nFurcher, baleer, kantreer, konter hag heñcher, Herve Gouedard a oar, gant fent hag ampartiz, dispakañ ha taolenniñ plegioù ’zo eus hon istor hag hor glad. Deomp ’ta dizamant d’e heul a-dreuz ar c’hantvedoù...\nEmbannadur : Du 2014\nSkeudennet e liv - Golo gwevn\n112 pajenn - Mentoù : 21 x 21 cm - Pouez : 370 g.\nEmbanner : Al Liamm  ISBN : 978-2-7368-0103-8\n0 tra enni\nAr bleiz a felle dezhañ cheñch liv\n Divizoù gwerzhañ hollek  Mont e darempred ganeomp\n© 2006 Bzh5 Ltd - Klask.com zo meret gant Bzh5 Ltd. Siret : 430 250 779 00021


Kouzoumenn - Wikipedia\nAr gouzoumenn zo ur sakramant relijiel kristen.\nEvit ma resevo ar bugel a zoare ar sakramant-mañ e c’heller heuliañ ar rummad kentelioù-mañ. Ar gwir kanonek a lavar e rank ar bugel bezañ « en oad », da lavarout eo adalek 7 vloaz, pa vez emouez ouzh ar pezh a ra hag eus ar pezh a c’hell en em gavout da heul (katekiz an Iliz katolik, mellad1307) .\nAlies e Frañs e vez roet diwezhatoc’h abalamour d’ar bastorelezh (derc’hel ar vugale er c’hatekiz ar pellañ ma c’heller).\n« Eil sakramant an deskoniadur kristen ez eo ar Gouzoumenn, war-lerc’h ar Vadeziant ha da beurglokaat anezhañ » Ao. ‘n eskob Leonard.\n1. A-raok pep tra e rank ar bugel anavezout traoù diazez gwirionezioù ar feiz kristen : 1.1 Petra eo ur sakramant ? 1.11 Daoust hag eñ e c’hellomp bevañ kristen hep sikour Doue ? N’hellomp ket hep sikour Jezuz-Krist, en deus lavaret « Hepdon n’hellit ober netra » 1.12 Penaos e sikour deomp ? Reiñ a ra deomp E C’hras dre vadelezh, er vuhez pemdez, bep tro ma reomp ar Mad. 1.13 Penaos e ro c’hoazh E c’hras d’ar Gristenien ? Dre ar sakramantoù hag ar bedenn. Ar sakramantoù a zo sinoù ordinal Gras Doue. Teñzor an Iliz ez int, karget maz eo bet gant Jezuz d’o reiñ en e anv. 1.2 Pe anv ar seizh sakramant ? 1.21 Ar vadeziant eo ar c’hentañ anezho. Ar Spered Santel a ra e annez er c’hristen nevez da zeiz e vadeziant. Lemel a ra ar pec’hed-orin. Reiñ a ra deomp ar vuhez dreist-naturel, hag e ra ac’hanomp kristenien, da lavarout eo diskibled da Jezuz-Krist, bugale da Zoue ha d’an Iliz. 1.22 Sakramant ar adunaniezh, anvet ivez sakramant ar binijenn, sakramant pardon Doue ; 1.23 Sakramant an Aoter pe an Eukaristiezh, a vez lidet e-pad eil lodenn an Oferenn. Ar sakramant pennañ ez eo : Jezuz-Krist a zo bezant en tabernakl dindan spesoù ar bara kensakret, hag en holl gristenien a zebr un ostiv kensakret, da sikour e vignoned da vont d’e heul war an hent a ziskouez deomp ; 1.24 Sakramant ar Gouzoumenn, a greñva donezonoù ar Spered Santel bet resevet gant ar vadeziant ; 1.25 Sakramant an Urzh, evit dont da vezañ diagon, beleg hag eskob ; 1.26 Sakramant ar Briedelezh, pa saver tiegezh, da vezañ sikouret er stad-se a vuhez ; 1.27 Sakramant ar Glañvourien, pe an Nouenn, pa vezer klañv-bras pe degouezhet da dermen e vuhez. 1.3 Petra a engouestl [a bromet] un den badezet ? Tri zra a engouestl un den badezet 1.31 Krediñ e Jezuz-Krist ; 1.32 Heuliañ e c’hourc’hemennoù ; 1.33 Treiñ kein d’an droukspered ha d’ar pec’hed.\n2. Eus ar Vadeziant d’ar Gouzoumenn 2.1 Gant ar Gouzoumenn e resevomp ar Spered Santel. E resevet hor boa dija avat. Pegoulz. Da goulz hor badeziant. 2.2 Perak neuze hon eus ezhomm d’E resev a-nevez ? 2.21 Petra a zo bet da boent hor badeziant ? Resevet hon eus ar Spered Santel, Doue en deus merket hon ene gant E Spered Santel.. 2.22 Daoust hag eñ e c’hell ur babig ober pep tra kerkent ha ganet ? N’hell ket : n’hell ket kerzhout, komz, mont d’ar skol, rentañ servij, c’hoari, redek… 2.23 Evel evit hor c’horf, he deus ezhomm hon ene eus un nerzh a-zoare evit kreskiñ ? Ya, ar Gouzoumenn a ra d’ar Spered Santel dont enno, d’ober ac’hanomp gwir gristenien, testoù ha ebestel da Jezuz.\n3. Skouer an Ebestel Ar Pantekost a ziskouez ez eo bet kemmet doare-bezañ an Ebestel : - aoniek e oant ; deuet int da vezañ kalonek, o komz dizaon diwar-benn Jezuz hag eus E Aviel, o c’houzañv an toullbac’h ha zoken bezañ merzheriet gant habaskted, levenez, dre ma karont Jezuz ; - dizesk e oant ; komzet o deus neuze diwar-benn traoù Doue en un doare boull ha dic’hortoz. 3.1 Eus pelec’h e teue dezho an donezonoù-se ? Diouzh ar Spered Santel. Lavaret en doa Jezuz : « Kalz a draoù am eus c’hoazh da lavarout deoc’h, met n’hellit ket o dougen (kompren) bremañ. Pa vo deuet hennezh avat, ar Spered a wirionez, e hentcho ac’hanoc’h da gaout an holl wirionez » (Yann, 16, 12-13) Burzhudoù a voe dre ma komzent « en Anv Jezuz » (Oberoù an ebestel 3, 1-11 - 5, 12-16) 3.2 Eus pelec’h e teuio an donezonoù-se, ha dre benaos ? Diouzh ar Spered Santel, dre sakramant ar Gouzoumenn.\n4. Donezonoù ar Spered Santel 4.1 Donezon an doujañs-Doue, a ro ar c’hoant da blijout da Zoue dre chom hep pec’hiñ ; 4.2 Donezon an deoliezh, hol laka da garout Doue evel hon Tad eus an Neñv, gant fiziañs bras, ha da glask ma vezo karet gant ar re all ivez ; 4.3 Donezon an nerzh, a-benn derc’hel gant ar strivoù, disteurel an hent fall « Pep tra a c’hellan en hini a ro nerzh din » (Filipidi 4, 13) Gant sikour a Spered Santel, e c’hellan pep tra, an traoù diaes zoken, evel karout ar pezh na vezer ket troet da garout en un doare natur (an dud a zo imoret fall, an dud nammet, paour..), ha da gaout pasianted evit ar pezh a zo displijus deomp, netra nemet dre ma plij da Zoue pe maz eo bet aotreet gantañ. 4.4 Donezon ar Skiant, da ziforc’hañ ar mad hag an droug, evit chom feal da Zoue ; 4.5 Donezon ar C’huzul, pe an Avisted, a sikour deomp da zibab etre meur a dra, da glask petra ar blij ar muiañ da Zoue. 4.6 Donezon an Anaoudegezh hol laka da gompren ha da garout a greiz hor c’halonoù gwirionezioù pennañ ar relijion, na c’heller tizhout nemet ma vez-Eñ o ren en hon ene (pa vezer er stad a c’hras) ; 4.7 Donezon ar Furnez, a ro deomp an dro da dañva traoù Doue ha da unaniñ hon ene ouzh Doue. Evel-se e vezomp troetoc’h da soñjal evel Doue, da garout evel ma ra, da vezañ mennet evel ma venn Doue.\nAdtapet diwar « https://br.wikipedia.org/w/index.php?title=Kouzoumenn&oldid=1594589 »\nKemmoù diwezhañ degaset d'ar bajenn-mañ d'an 7 Her 2014, da 21:20.


Pajenn:Le Gonidec - Bibl Santel pe Levr ar Skritur Sakr, eil levr.djvu/601 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/601\ndré ar C’hrist, ma vemp kavet ivé péc’herien, hag ar C’hrist a vé ministr ar péc’hed ? Doué ra virô.\n18. Râk ma savann a nevez ar péz em eûz diskaret, ével torrer al lézen en em likiinn.\n19. Hôgen marô ounn d’al lézen dré al lézen hé-unan, évit na vévinn mui néméd évid Doué. Staged ounn bét oud ar groaz gan̄d ar C’hrist.\n20. Hag é vévann, pé gen̄toc’h né két mé a vév, hôgen ar C’hrist eo a vév enn-oun. Ha mar bévann bréman̄ er c’hik, é vévann é feiz Mâb Doué, péhini en deûz va c’haret, hag a zô en em rôed hé-unan évid-oun.\n21. Na zistaolann két grâs Doué. Râk mar teû ar wirionez dré al lézen, ar C’hrist a zô éta marô évit nétrâ.\n1. O Galated diskian̄t, piou en deûz hô strôbinellet évit ma teûfac’h dizen̄t d’ar wirionez, c’houi dirâk daou-lagad péré eo bét disrévellet Jézuz-Krist ével pa vijé bét staget oud ar groaz enn hô touez ?\n2. Eunn dra hép-kén a fell d’in da c’houzout diouz-hoc’h : ha dré ôberiou al lézen eo hoc’h eûz digéméret ar Spéred-San̄tel, pé dré ar feiz hoc’h euz klevet ?\n3. Ha diskian̄t a walc’h oc’h-hu, évit, goudé béza déraouet dré ar Spéred, é teûfac’h bréma da beûr-ôber dré ar c’hîk ?\n4. Hag enn-aner eo hô pézô gouzan̄vet kémen̄t ? Mé a gréd né vézô kéd enn-aner.\n5. Ann hini a rô d’é-hoc’h ar Spéred, hag a ra burzudou enn hô touez, hag hén̄ her grâ dré ôberiou al lézen, pé dré ar feiz hoc’h eûz klevet ?\n6. Ével ma eo skrivet : Abraham a grédaz é Doué, hag hé feiz a oé nivéret d’ézhan̄ ével gwirionez.\n7. Gwézit éta pénaoz ar ré a zô bugalé ar feiz, a zô ivé bugalé Abraham.\n8. Ével-sé Doué ô râg-gwélout er Skritur pénaoz é tidamalché ar boblou dré ar feiz, a réaz ann diougan-man̄ da Abraham : Ann holl boblou eûz ann douar a vézô benniget enn-oud.\n9. Dré-zé ar ré en em skoazel war ar feiz, a zô benniget gan̄d Abraham ar féal.\n10. Hôgen piou-bennâg en em skoazel war al lézen, a zô dindân ar valloz ; pa eo skrivet : Milliget ra vézô kémen̄d hini na vîr két kémen̄d a zô skrivet é Levr al lézen.\nll. Hag anad eo pénaoz dén n’eo didamallet dré al lézen dirâk Doué ; râg ann dén gwirion a vév dré ar feiz.\n12. Hôgen al lézen n’en em skoazel két war ar feiz ; hôgen néb a virô ann traou-man̄, a vévô enn-hô.\n13. Ar C’hrist en deûz hon dasprénet eûz a valloz al lézen, ô véza ma eo en em c’hréat malloz évid-omp ; ével ma eo skrivet : Milliged eo néb a zô krouget oud ar prenn ;\n14. Évit ma teûje bennoz Abraham war ar Jentiled é Jézuz-Krist, ha ma tigémerchemp dré ar feiz ar Spéred diouganet.\n15. Va breûdeûr (hervez eunn dén é komzann), pa en deûz eunn dén gréad eur marc’had dré skrîd, hag hén̄ krétéet mâd, dén na zispriz anézhan̄, ha na’z a dreist.\n16. Doué en deûz rôed hé c’hér da Abraham, ha d’hé wenn. Na lavar két : Ha d’hé wennou, ével pa fellfé d’ézhan̄ komza eûz a veûr a hini ; hôgen, ha d’hé wenn, da lavaroud eo, da unan eûz hé wenn, péhini eo ar C’hrist.\n17. Ar péz a fell éta d’in da lavarout eo pénaoz eo bét krévéet ar gévrédigez gan̄d Doué, ha pénaoz al lézen péhini n’eo bét rôet némét pevar c’hant bloaz ha trégon̄t goudé, na hell két béza bét lamet gan̄t-han̄ évid hé lakaad da derri hé c’hér.\n18. Râk mar d-eo dré al lézen eo rôed ann digouéz d’é-omp, n’eo mui éta dré ar gwéstl. Hôgen dré ar gwéstl eo en deûz Doué hé rôed da Abraham.\n19. Pétrâ éta eo al lézen ? Lékéad eo évid anaout ar gwallou a réad oc’h hé zerri, bété ma teûjé ar wenn da béhini é oa diouganet. Hag al lézen-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/601&oldid=155288 »\nKemmoù diwezhañ degaset d'ar bajenn-mañ d'an 8 Gen 2020, da 16:13.


Plac'h ar marc'h-kornek . Poltred Giulia Farnese gant Domenichino.\nPlac'h ar marc'h-kornek . Poltred Giulia Farnese gant Luca Longhi\nGiulia Farnese (ganet e Canino en 1474, marvet e Roma d'an 23 a viz Meurzh 1524) a oa ur vaouez kenedus-meurbet, lesanvet Giulia la Bella, hag a oa serc'h d'ar pab Alesant VI. Hervez ar c'hardinal Lorenzo Pucci e oa brav da welout; hervez Cesare Borgia, mab d'ar pab Alesant VI, he devoa un daoulagad du-teñval.\n1.2 Dimezet da Orsino Orsini\n1.3 Serc'h Rodrigo Borgia\n1.4 Rodrigo Borgia dilennet da bab\n1.5 Dibenn o darempred\n1.6 Tec'het eus Roma\n1.7 E Carbognano\n1.8 He marv\nGanet e oa Giulia e Capodimonte e 1474 war douaroù he zud, war lez lenn Bolsena (hiziv e proviñs Viterbo). Merc'h e oa da Pier Luigi Farnese, condottiero, ha da Giovannella Gaetani, pe Caetani, diskennadez eus lignez Sermoneta a oa hini Benedetto Caetani, ar pab Bonifas VIII. A-raok dezhi e oa ur mab, Alessandro, dilennet da bab en 1534, hag anvet Paol III. Goude-se, e ], e voe ur c'hoar, Gerolama, hag ur breur all, Angelo.\nKrediñ a reer e tremenas he bugaleaj gant he c'hoar e ti he zud e Capodimonte. Eno e voe savet gant Agnese Di Castro, ur vaouez a voe tommoc'h outi eget he mamm betek he marv. Goude e voe kaset goude d'ur gouent da Viterbo, ha goude c'hoazh da Roma, rak ur palez a oa d'an tiegezh Caetani eno.\nDesket e voe, evel ar merc'hed a renk ganti, war ar yezhadur, latin, sonerezh, kan, dañs.\nE miz Kerzu 1484 e varvas he zad, ha hi 10 vloaz.\nDimezet da Orsino Orsini[kemmañ | kemmañ ar vammenn]\nMat e kavas ar vamm, Giovannella, derc'hel d'an emglev a oa bet graet etre he fried Pier Luigi hag ar c'hardinal Borgia diwar-benn kefrisaoù o merc'hed.\nE 1489 eta e voe dimezet Giulia, 15 vloaz da neuze, da Orso Orsini, 16 vloaz (ganet e 1473), lesanvet Orsino, kont Bassanello (a zo Vasanello hiziv), eus un tiegezh galloudus e Lazio. Orsino a oa mab da Lodovico hag Adriana de Mila, keniterv d'ur c'hardinal spagnol, Rodrigo Borgia e anv. Orsino a oa kont Nola, met ne oa ket paotr koant: lesanvet e oa bet Monuculus Orsinus, rak born e oa.\nE Roma e voe graet an eured, d'an 21 a viz Mae 1489, e ti ar c'hardinal Rodrigo Borgia, hag a vo dilennet da bab Alesant VI un toullad bloavezhioù diwezhatoc'h. En amzer-se e oa serc'h ar c'hardinal abaoe bloaz da vihanañ. Troet e oa ar c'hardinal gant c'hoari merc'hed, ha da vare eured Giulia en doa ur serc'h, Vannozza Cattanei, ha pevar bugel ganti, hep kontañ un toullad re all amañ hag ahont.\nMont a reas Giulia da-heul he fried da chom da gastell Bassanello. Buan a-walc'h e kavas digarez da vont eus ar gêr, pe da di an tiegezh Orsini, e Monte Giordano, pe da di he mamm-gaer er palez roman e-kichen Iliz Sant-Pêr ma edo Adriana o chom gant Lucrezia Borgia, merc'h yaouank he c'henderv Rodrigo Borgia, c'hwec'h vloaz koshoc'h eget Giulia.\nSerc'h Rodrigo Borgia[kemmañ | kemmañ ar vammenn]\nAr pab Alesant VI\nTost da 60 vloaz e oa ar c'hardinal Borgia pa en em gavas gant Giulia, 15 vloaz a boan, ha sot-pitilh e voe ganti kenkent, ma en doe c'hoant da gaout anezhi. Prest e oa Giovannella, he mamm, hag Adriana, he mamm-gaer, da implij galloud Giulia war ar c'hardinal kozh evit sachañ enorioù ha dreiswirioù evit o mibien, Alesandro hag Orsino. Ne voe ket re ziaes da Rodrigo kreskiñ e zastumad maouezed. Er mizioù war-lerc'h hec'h eured e teuas Giulia da vout serc'h ofisiel Borgia, dall gant ar garantez outi. Evit ma vije tostoc'h e serc'h outañ e c'houlennas Rodrigo ma teuje e gendirvi Orsini da chom da balez Santa Maria in Portico, ti Adriana de Mila. N'eus nemet ar paourkaezh Orsino, a zo ret dezhañ c'hoari an dogan kontant, a ranko gortoz e c'hopr e-pad meura vloaz.\nMont a reas Giulia da chom da Santa Maria in Portico hag eno ec'h en em gavas gant Lucrezia Borgia, merc'h ar c'hardinal ha nizez da Adriana a zo karget da zeskiñ anezhi evel ur briñsez a ouenn roueel. Entreze o-div e vo kenemglev ha gwir vignoniezh.\nRodrigo Borgia dilennet da bab[kemmañ | kemmañ ar vammenn]\nD'an 30 a viz Du 1492 e c'hanas Giulia he merc'h nemeti, Laura. Tri miz a-raok e oa bet dilennet Rodrigo Borgia da bab, hag anvet Alesant VI. Kinniget e voe ar bugel evel merc'h Orsino en-ofisiel. Tud zo o deus bet skrivet e tenne ar verc'hig d'ar c'hardinal, ha darvoudoù zo evit kennerzhañ ar vartezeadenn, goude ma voe nac'het gant ar pab e-unan en ul lizher da Giulia. Laura Orsini e oa anv ar verc'hig, ha pennhêrez ar born e oa. Gant ganedigezh Laura e oa kavet un digarez mat da chom pell diouzh kastell Bassanello.\nGoude dilennet Rodrigo da bab ne baouezas ket ar Borgia hag ar plac'h Farnese d'en em gavout. N'eo ket serc'h ar c'hardinal eo ken met pried-kleiz ofisiel ar pab e oa deuet da vezañ. Ne baoueze ket an teodoù da vont en-dro diwar he fenn, me veze lavaret concubina papae pe sponsa Christi anezhi.\nUr wech staliet war gador Sant Pêr e krogas ar pab da reiñ profoù d'e harperien, hag en o zouez d'an tiegezh Farnese, a veze trugarekaet evel-se eus ar grasoù a roe o c'hoar d'ar pab. Bloaz goude bout dilennet e voe anvet Alessandro, breur Giulia, da gardinal, pa ne oa nemet 25 bloaz. Hag an teodoù da vont en-dro adarre o welout pegen buan e oa savet Alessandro gant skeul an enorioù ma veze lesanvet il cardinale della Gonnella, damveneg eus ar priz grataet gant tommder e c'hoar. Orsino a voe roet dezhañ ur prof kaer gant ar pab ivez: en 1494 e voe roet dezhañ douar Carbognano.\nDibenn o darempred[kemmañ | kemmañ ar vammenn]\nAdalek 1493 e voe kemmoù bras e-barzh buhez Giulia la Bella. En miz Even, e voe dimezet Lucrezia, 14 dezhi, da Giovanni Sforza, aotrou Pesaro, ha ret dezhi mont di da chom gant he fried. Ha Giulia Farnese d'he heul evel dimezell a enor gant he mamm-gaer Adriana de Mila. Met pa edo Giulia e Pesaro e kavas diaes ar pab bezañ hepti e Roma, ma c'houlennas diganti distreiñ.\nNeuze eo e voe aloubet Italia gant armeoù ar roue gall Charlez VIII, hag int war-du Roma, kêr ar pab. Nec'het Alesant o c'houzout n'emañ ket e vestrez e surentez. Goulenn a ra adarre diganti hastañ dont d'ar Vatikan. Met un dra a ya a-dreuz: emañ Angelo Farnese, breur Giulia, war e dalaroù en e gastell e Capodimonte. Ha Giulia, en desped d'ar pab, da di he breur, a gavo nevez lakaet war ar varskaoñ. Ha hi da chom a-hed an hañv e domanioù an tiegezh gant ar breur kardinal. Erru an diskar-amzer: bepred emañ ar Borgia o c'hourc'hemenn ma tistroio e vestrez raktal da Roma, ha setu bremañ ar pried reizh Orsino o c'houlenn digant e wreg dont d'e gaout da gastell Bassanello. Konnar ha rogoni zo er pab pa skriv da Giulia hag Adriana, gourdrouz a ra o eskumunugañ, hagAllessandro hag Orsino Orsini ganto.\nGant goudrouzoù e teu a-benn: setu Giulia, he mamm hag he c'hoarb Gerolama en-dro war hent Roma. Erru nepell diouzh Viterbo, setu charreadeg an itronezed, hag an tregont marc'heg kaset gant ar pab, o chom a-sav dirak an arme c'hall. Ne voe stourm ebet, ha setu pried ar pab etre daouarn e enebourien. Pa gompren ar C'hallaoued piv o deus tapet e kraouiont anezho e kastell Montefiascone, hag e c'houlennont 3000 dugad digant ar pab evit o lezel da vont. Ha Borgia da baeañ rak-tal. Goude tremenet un toullad deizioù e Montefiascone, evel kouviadezed kentoc'h eget evel prizoniadezed, setu an teir maouez en hent adarre, un armead tud gante ouzh o gwareziñ. D'ar 1añ a viz Kerzu e tegouezhjont e Roma, ha kousketa reas Giulia er Vatikan, ma voe pardonet he dichekadennoù gant ar pab.\nKoulskoude edo o darempred o vont d'echuiñ buan.\nTec'het eus Roma[kemmañ | kemmañ ar vammenn]\nAon a oa savet e Roma rak an armeoù gall o tostaat gant ar roue Charlez VIII. Ar pab nefelle ket dezhañ kuitaat ar Vatikan, daoust da alioù e guzulierien. Giulia avat he devoa aon, abalamour d'he merc'h paneveken, ha c'hoant he devoa da dec'hel ar buanañ hag ar pellañ ar gwellañ. Skoazell a c'houlennas digant Alessandro, he breur kardinal, da aozañ he zec'hadenn. Div sizhun a-raok da Charlez VIII erruout e Roma gant e soudarded e skampas Giulia kuit hep kemenn ebet d'ar pab: ne welo ket e serc'h ken.\nDa belec'h ez eas Giulia ? N'ouzer ket, met martezeañ a c'haller. Pe da-gaout he fried da gastell Bassanello pe da gastell Carbognano. En 1500 e varvas he gwaz Orsino e Bassanello ha leuskel a reas e vadoù gant e verc'h Laura.\nE Carbognano[kemmañ | kemmañ ar vammenn]\nRoud a gaver eus Giulia e fin ar bloaz 1503.\nChom a eure Giulia e Carbognano betek 1522. Neuze e kuitaas ar c'hastell da zistreiñ da Roma ma tremenas daou vloavezh diwezhañ he buhez. D'an 23 a viz Meurzh 1524, e palez ar c'hardinal, he breur, e varvas Giulia Farnese da 50 vloaz, n'ouzer ket eus petra. Dek vloaz goude e voe dilennet ar c'hardinal da bab, hag anvet Paol III. Ral eo ar poltredoù anezhi, ma lavarer e vijent bet distrujet gant he breur pab da ziverkañ koun ar vezh.\nEdoardo del Vecchio, I Farnese, Roma, Istituto di studi romani editore, 1972.\nAngelo La Bella, Rosa Mecarolo, La venere papale, Valentano, Scipioni, 1995.\nCarlo Fornari, Giulia Farnese. Una donna schiava della propria bellezza. Parma, Silva ed., 1995. ISBN 9788877650559\nMaria Bellonci, Lucrezia Borgia, Mondadori, collana "Oscar scrittori del Novecento", Milano, 1998. ISBN 88-04-51658-5\nAntonio Spinosa, La saga dei Borgia, Milano, Mondadori, 1999. ISBN 88-04-48662-7\n(it) Buhez Giulia Farnese\nAdtapet diwar « https://br.wikipedia.org/w/index.php?title=Giulia_Farnese&oldid=1857898 »\nDimezelled a enor italian\nKemmoù diwezhañ degaset d'ar bajenn-mañ d'an 1 Kzu 2019, da 23:44.


Gourloez - Wikipedia\nDelwenn-led Gourloez en Iliz ar Groaz Santel e Kemperle.\nIliz Kemperle a oa iliz Abati ar Groaz Santel, ha Gourloez ar c'hentañ abad anezhañ.\nPlakenn-straed e Kemperle.\nFeunteun ha chapel Sant Urloù e Lannejenn.\nDelwenn Gourloez e Chapel Sant Tugdual e Landudal.\nGourloez, anavezetoc'h evel Urlo pe Urloù, pe Sant Urlo, a voe kentañ abad Abati ar Groaz Santel e Kemperle. Abadet e voe d'ar 14 a viz Gwengolo 1029 gant Orscand, eskob Naoned. Erruout a reas en e abati nevez gant 12 manac'h o tont eveltañ eus abati Redon. Madoù a voe roet d'an abati gant Alan Kanhiart, kont Kerne : Lothea, Bai, Mellag, Tremeven hag Ar Gerveur.\nMervel a reas e 1057 goude bet o ren an abati e-pad eizh vloaz warn-ugent war-bouez ugent deiz, hervez Dom Placide Le Duc. Anvet eo bet da wenvidig gant ar pab.\nEnoret eo e Lannejenn ha Langedig, eno en deus pep a chapel hag a feunteun en e anv. Brudet e oa dour e feunteunioù da bareañ droug-sant-Urlou, pe an urloù. Ur chapel all en e anv a oa gwechall e Leskoed e Sant-Tudal.\nHenri Guiriec, La Région de l'Ellé - bas et haut Ellé (pajennoù 33, 34 ha 36), e ti an aozer, 1939.\nAdtapet diwar « https://br.wikipedia.org/w/index.php?title=Gourloez&oldid=1901347 »\nKemmoù diwezhañ degaset d'ar bajenn-mañ d'an 27 Ebr 2021, da 11:20.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/138 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/138\nSANT LUCAS, IX.\noant var-dro pemp mil den. Neuze e lavaraz d’he ziskibien : Iikit anezhe da azeza a vandennou a hanter-kant den. (15) Hag e rejont evel-se, hag e lekejont an holl da azeza. (16) Neuze Jesus a gemeraz ar pemp bara hag an daou besk, hag o sevel he zaou-lagad varzu an env, e vennigaz anezhe, hag ho zoraz, hag ho roaz d’he ziskibien, evit ho lakaad dirag ar bobl. (17) Dibri a rejont holl, gwalc’h ho c’halon, hag e oe dastumet an tammou choumet en ho dileac’h, hag e oe daouzec panerad anezhe.\n(18) C’hoarvezoud a reaz, pa oa o pedi a-gostez, ha ma oa an diskibien ganthan, ma c’houlennaz diganthe : Piou a lavar an dud ez oun-me ? (19) Ar re-man, o respont, a lavaraz : Lod a lavar Ian ar Badezour ; lod all, Elias ; ha darn all a lavar ez eo resussitet unan-benag euz ar brofeted koz. (20) Ha c’houi, emezhan, piou a livirit-hu ez oun-me ? Ha Per a respontaz : Te eo ar C’hrist a Zoue. (21) Mes hen a zifennaz stard outhe na lavarjent kement-se da zen, (22) hag e lavaraz c’hoas : Red eo da Vab an den souffr kalz, ha beza nac’het gant ar re Ancien, gant prinsed ar veleien ha gant ar Scribed, ha beza lakeat d’ar maro, ha goude resussita an trede deiz.\n(23) Hogen, lavaret a rea d’an holl : Mar fell da unan-benag dond var va lerc’h, ra zeui da renons dezhan he-unan, ra zougo he groaz bemdez, ha ra heullio ac’hanoun. (24) Rag piou-benag a fello dezhan savetei he vuez he c’hollo ; mes piou-benag a gollo he vuez abalamour d’in, hennes a zaveteo anezhi. (25) Ha petra a dalfe da eun den gounid ar bed holl, mar en em zistrujfe, pe ma teufe d’en em goll he-unan ? (26) Rag piou-benag hen devezo mêz ouzin-me hag ouz va c’homzou, Mab an den hen devezo mêz anezhan pa zeuio en he c’hloar he-unan, hag en gloar an Tad hag an elez santel. (27) Hogen e gwirionez hen lavaran deoc’h : Beza ez euz hinienou euz ar re a zo aman prezant, ha na varvrnt ket, araog m’ho devezo gwelet rouantelez Doue.\n(28) Var-dro eiz devez goude ar c’homzou-ze, Jesus a gemeraz ganthan Per, Ian ha Jakes, hag e pignaz var eur menez evit pedi. (29) Hag e-pad ma oa o pedi, he vizach a chenchaz, hag he zillad a zeuaz da veza gwenn ha lugernus evel eul luc’heden. (30) Ha setu daou zen o komz ganthan ; ar re-man a oa Moises hag Elias, (31) pere\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/138&oldid=125231 »\nKemmoù diwezhañ degaset d'ar bajenn-mañ d'an 9 Eos 2018, da 12:11.


Chapel Santo André de Teixido - Wikipedia\nChapel Santo André de Teixido\n(Adkaset eus Kañsell Santo André de Teixido)\nPaeroniezh Sant Andrev Abostol\nLec'hiadur Cedeira, proviñs A Coruña\n43°42'31" N – 07°59'03" K\nSavidigezh XIIvet kantved\nSanto André de Teixido zo ur chapel e parrez Teixido, e kumun Cedeira, e proviñs A Coruña, e Galiza. Brudet eo evel lec'h pirc'hirinañ, ha hervez ar c'hrennlavar galizek : Vai de morto quen non foi de vivo – "Neb n'eo ket bet pa oa bev a yelo pa vo marv".\nD'an 8 a viz Gwengolo e vez lidet ar pardon, petra bennak ma 'z eus pirc'hirinerezhioù disteroc'h e-kerzh pep bloavezh, evel hini an 30 a viz Du hag a zo liderezheloc'h, muioc'h a dalvoudegezh denoniezhel ennañ. Diouzh an tu arzel ez eo heverk Kañsell Santo André de Teixido dre he stern-aoter barok.\nSoñjet e vez ez eus pirc'hirinerezhioù el lec'h-se abaoe Oadvezh an Arem. An testeni kentañ a zeu eus ar bloaz 1391, meneget gant ar manac'h galizat Martín Sarmiento (1695-1772) en e levr Viaje a Galicia (1754-1755), a-c'houde e weladenn.\nA-hed ar c'hantvedoù ez eus bet stummet meur a hengoun en-dro d'al lec'h, hag un tamm eus e vojenn int dija.\n1 Mojenn ar gañsell\n3 Ar gañsell\n4 Mojennoù ha hengounioù\nMojenn ar gañsell[kemmañ | kemmañ ar vammenn]\nBez' ez eus ur vojenn, a orin poblek hep mar ebet, hag a zispleg orin ar gañsell. Atav e krog ar mojennoù dre zonedigezh an abostol Andrev – pe eus e relegoù – el lec'hig-se e Galiza.\nDaou zoare zo d'ar vojenn goude-se : en eil, Andrev a sav klemm ouzh Jezuz Nazaret en abeg ma 'z eo meneziek ha digenvez al lec'h, ar pezh a zigalonekaio ar birc'hirined da vont ker pell, ha Jezus ha respont dezhañ « Chom eno, Andrev, rak bev pe varv e teuio an holl da 'z kwelout » ; en egile e keñverier sant Andrev ouzh e geneil en abostolerezh, Jakez an Henañ, hag en deus iliz-veur Santiago de Compostela, Hent Sant Jakez ha miliadoù a birc'hirined pa ne c'hall chapel Teixido enderc'hel a-boan un degad anezho – ha Jezuz o klask e zigoll dre lavarout « Ar re na vint ket bet eno pa oant bev a ranko mont di pa vint marv ».\nPirc'hirinded[kemmañ | kemmañ ar vammenn]\nBoaz e veze ar birc'hirined da stlepel ur maen er c'harnoù hag a zo war an daou du eus an hent – betek ugent karn zo etre parrezioù Veriñ de Abaixo ha Teixido. Hervez ar vojenn e komzo mein ar c'harnoù da zeiz ar Varn Diwezhañ, da lavarout pe ene en eus dalc'het d'e c'her da vont da Santo André.\nAbaoe mare keltiek ar sevenadur kastro e vez pirc'hirinerezhioù e Teixido. Ar brouenn gentañ a gaver e testamant un itron e 1391, ma c'houlenn ma yajed eviti da bardon Santo André de Teixido, p'he devoa prometet en ober, ha ma vije lakaet war an aoter ur c'houlaouenn-goar en testeni eus he stad a vaouez a renk uhel.\nE korn-bro Cotobade (proviñs Pontevedra) e reer Vía Láctea (Hent Sant Jakez) eus an hent da Santo André a gas d'ar gañsell.\n« E kañsell sant Andrev ne beded ket an eskibien pe ar rouaned. Karl Veur n'en deus ket gellet glebiañ e varv bleuñvek en dourioù-se skoet gant avelioù dibaouez ar mor hag ar spered hen. Den n'en deus soñjet e startaat an hentoù, nag e bannañ gwaregoù pontoù evit pirc'hirined Sant Andrev. Un azeul galizat ha morel eo. Galizat e ster ar bobl, ar renkad peg ouzh ar greuvaen hag ar sklent. »\n– Ramón Otero Pedrayo : Pelerinaxes I (1929) \nAr gañsell[kemmañ | kemmañ ar vammenn]\nAr stern-aoter barok\nEmañ ar chapel e Serra da Capelada, un tornaod e Norzh proviñs A Coruña, ur 600 m a-us live ar mor.\nSetu amañ ar pezh a soñjas Martín Sarmiento p'he gweladennas d'ar Sadorn 14 a viz Even 1755 :\n« N'eus ket a wir vevenn, maen eo pep tra. Hebiou d'ar peniti e red ur richer, hag e-kichen ez eus ur stivell he dour fall.\nBihan, kozh, dizereat eo an iliz, ha war-bouez ar stern-aoter nevez n'eus kinkladur ebet. [...] Diziwezh eo ar bobl a Birc'hirined hag a zeu amañ e miz Eost. Hag ur vezh eo an darnig eus an aluzenoù hag a vez arveret evit mad an Iliz. »\nA-fed frammadur ez eo ar gañsell un azeuldi gotek morel e rizhouriezh.  Ar volz-enor vegant eo an elfenn goshañ.\nEus marevezeh ar re Andrade e teu al lodennoù koshañ : ar penn-chantele hag a oa bolzek en deroù ; an nor a-gostez gant he gwareg vriataek e doare Elesbed Iañ, rizhek eus ar stil gotek diwezhat, hag a zlee talvezout da zor bennañ etre ar XVvet hag an XVIIIvet kantved.\nKlokaet e voe ar stumm-se gant savadur un tal nevez hag ur c'hloc'hdi, peurechuet e 1781 a-drugarez da gresk ar gounidoù degaset gant ar pirc'hirinerezh.\nE 1970 e voe dizoloet livadurioù-moger hag a ziskouez merzherinti sant Andrev.\nMojennoù ha hengounioù[kemmañ | kemmañ ar vammenn]\nFeunteun he zeir c'horzenn\nKaliedenn e Karanteg\nEneoù ar re varv degaset gant kerent-nes\nNeb n'en em ouestlas ket da sant Andrev pa oa bev a ranko mont pa vo marv, hag un doare da seveniñ ar birc'hirinded eo gant skoazell kerent-nes vev (daou anezho peurvuiañ) hag a ambroug an ene marv. Kent kregiñ gant ar birc'hirinded ez a an dud d'ar vered m' en em vodont tro-dro da vez an hini tremenet evit pediñ e ene da veajiñ ganto.\nBara sant Andrev\nGant minvig e farder sanandresiños, da lavarout eo arouezioù eus ar birc'hirinded. Teir skeudenn a veze graet en deroù : ur gwaz, ur vaouez hag ur goulm ; pemp zo hiziv :\nun dorn evit gwareziñ ar garantez, ar gavandenn vat hag ar vignoniezh ;\npesked evit gwareziñ al labour hag ar bevañs ;\nur vag evit gwareziñ ar beajoù, an ti hag ar c'henwerzh ;\nar sant evit gwareziñ yec'hed ar c'horf hag ar spered, hag ar genvezañs peoc'hiek ;\nar vleunienn anvet "boked an Dreinded" (Viola tricolor) evit gwareziñ ar studioù, an arnodennoù hag ar santadoù ; efedus eo enep ar boan-dent hag ar boan-lagad.\nE Feunteun he zeir c'horzenn e klasker gouzout ha grataet e vo ar pezh a zo bet goulennet digant ar sant Andrev dre bedennoù. Evit-se e vanner ur tamm bara en dour : mar chom war-neuñv e vo skoazell digant ar sant, mard a d'ar strad n'eus spi ebet ken. Hervez un doare all e rank an den distreiñ d'ar gañsell mar nauñv ar bara.\nKalied (Armeria maritima) a gresk tro-dro da Deixido, ha brudet int evit diskoulmañ kudennoù ar garantez.\nUnan eus hengounioù eo distreiñ eus ar birc'hirinded gant "skourr sant Andrev", a zo ur skourrig kelvez gant hugennoù ivin stag outo.\nTornaodoù Santo André\nKalvar a-drek ar gañsell\nKroaz ar c'halvar\nEnkerzh ar gañsell\n(gl) Antropoloxía mariñeira: Actas do Simposio Internacional in Memoriam Xosé Filgueira Valverde, Pontevedra, 10-12 de xulio, 1997, Consello da Cultura Galega, 1998 (ISBN 978-8-4871-7237-3) — Pennadoù :\nFRAGUAS FRAGUAS, Antonio (1995), Lenda e poesía popular nas nosas rías, no noso mar, pp. 335-348 ;\nFUENTES ALENDE, Xosé (1998), Os exvotos de tema mariñeiro en Galicia, pp. 315-334 ;\nGONZÁLEZ PÉREZ, Clodio (1998), Devocións mariñeiras: Do Corpo Santo á Virxe do Carme, pp. 283-313.\n(gl) FRAGUAS, Antón (1988) : Romerías e Santuarios, Galaxia (ISBN 978-8-4715-4602-9)\n(gl) GONZÁLEZ REBODERO, Xosé Manuel (1997) : Guía de festas populares de Galicia, Galaxia (ISBN 978-8-4828-8130-0)\n(es) MACIÑEIRA PARDO-DE-LAMA, Federico (1921) : San Andrés de Teixido – Historia, leyendas y tradiciones, Litografía e Imprenta Roel, 2011 (ISBN 978-8-4900-1158-4)\n(gl) PENA GRAÑA, Andrés (2006) : Santo Andrés de Teixido – O Camiño Máxico dos Celtas, Equona (ISBN 978-8-4611-2570-3) – Lenn en-linenn\n(es) RISCO, Vincente (1962) : Etnografía: cultura espiritual, en Historia de Galiza I, Buebos Aires – Ademb. Akal, Madrid, 1979\n(gl) SORALUCE BLOND, José Ramón : Guía da arquitectura galega, Galaxia, 1999 (ISBN 978-8-4828-8186-7)\n(es) USERO GONZÁLEZ, Rafael (1972) : El Santuario de San Andrés de Teixido, Fundación Villabrille, 1992 (ISBN 978-8-4604-3965-3)\n(gl) Camiño a Santo André de Teixido\n(gl) Cancioneiro de San Andrés – Kantik da sant Andrev\n↑ (gl) CEGARRA Basilio : Guía e rutas da arte – A Coruña, p.21, Vigo, Guías Galaxia, 1999 (ISBN 978-8-4828-8326-7)\n↑ FRAGUAS, Antón (1988).\n↑ Adalek dibenn Oadvezh an Arem (c. 1 000 kent J.-K.) betek aloubadeg ar Romaned (c. 100 kent J.-K.).\n↑ (gl) PITA Armada& LOIS Xosé (1997) : Cultos ancestrais e peregrinacións a Teixido, Universidade da Coruña\n↑ (es) Eskopti Mondoñedo-Ferrol\n↑ (es) CAL PARDO Enrique (1991) : De Viveiro en la Edad Media, en Estudios mindonienses : anuario de estudios histórico-teológicos de la Diócesis de Mondoñedo-El Ferrol, niv. 7, pp. 11-226\n↑ (es) ALONSO ROMERO Fernando : Santos e barcos de pedra, Vigo, Xerais, 1991 (ISBN 978-8-4750-7554-9)\n↑ (gl) Editorial Galaxia\n↑ SARMIENTO Martín : Viajes a Galicia (1754-1755), Santiago de Compostela : Cuadernos de estudios gallegos, 1910 — Lenn en-linenn\n↑ 10,0 ha10,1 Soraluce Blond, J. R. (1999)\n↑ Fraguas Fraguas, A. (1998)\nAdtapet diwar « https://br.wikipedia.org/w/index.php?title=Chapel_Santo_André_de_Teixido&oldid=1862727 »\nKemmoù diwezhañ degaset d'ar bajenn-mañ d'an 7 Gen 2020, da 13:01.


Pajenn:Le Crom - Buhé er Sænt, 1839.djvu/377 - Wikimammenn\nPajenn:Le Crom - Buhé er Sænt, 1839.djvu/377\ne- bedicgueu hé ol uiambreu e oé pleunget abarh bet hé goug, ha quentéb inean caér Potamièoe e neïgeas trema Douê, eit caranté péhani en hi doé souffret ur marhue quer gloézus. En tourmand-zé e badas tair ter: er tnanir glorius-men e arrihuas ardro er blai 210. Ér memb amzér hé mam Marcelle e oé bet ehué losquel é bihue. Tri dé goudc ma varhuas, er Santés e apparissasligùernñsd'ersoiidard Basilide, hag én ul laquat ur gouron ar é bèn, hi e laras dehou : • Peilet e mès aveit-oh men Doué, a béhani é joeissan déja; obtenet c mès eit-oh er graïce ag er salvedigueali, ha qnènt pôl hui e zei de bartagein guet-n-eign er gloér éternel. * Er péh e arrihuas goudé, e ras d'lianaliuein erhùirionné a guement-cé. Er soudardèd aral e yennas un dé obligein Basilldc de douiet dré er faus douéèd, hag ean e refusas er gobér, én ul lñret é oé crechén. Ind e gredé de guelan é ré goab; m®s doh er gùélet é persevereia éu é resolutiou, irul er honduias d‘er prefet, péhani e ras el laquat ér prison. Er grechénion e yas d'er visiteïn, ha goudè ou dout hanahuct pelra e oé caus d‘tir cliangemant quer pront, ind e ras dehou er sarremant a Vadient. En trenoz, Basilide, conduiet dirac tribunal er prefet, e govessas lioah er fé a grechcneah, Uacondannet oé bet de vout dibennet. Hencxi«n. Er Santés-mcn o oc gùel guet-hi souffrein er inartir qtièntoli eii cous-santein de zesirieu crimincl hé mmstre. Perac tluemenl-cé? Bac ma sellé er péhèdèl er brassan inaleur e elle amhue guet mab-den; eil parral ag er bommetlein, ê ma ret saGrefiein tout, er vulié inemb. Er haz, cn horreur on doé erVartirèd doh er péhèil rnarhuel, c ré dehai dispri-sein en tourmanteu brassan, quèntoh eitoffancein Doué. Ha disposetoh-hui ehué de sacrefiein hou tanné, hou inourïen i hou puhé memb eit salvediguéah hou inean. Pet gùéh baindc é offancet-hui hou Tottc dre hou fal chongeu, dré holi tesirieu criniinel, marcé mcinb dré aciioneu disouest. Eil Re(lexion. Santés Polamiène ne vennas quet ma véhé chomet hemb recompance er chervigeu mtid en doé rjintet deht er soùdard Iïasilide. lli e bedas Doué eit é gonversion, ha Doué e acèordas dehi hé goulenne. Wancoéhamb quet én hun pedenneu er ré èn dès grocït vad eit-omb. Gonlennam!) eit-hai en ol graeceu lia serourieu necessér dehai eit go-bér ou salvediguealï. Doué ne refuse nitra d'er ré er pède guet ur gùir gonliance.\n& |Q| 4-S\nM SKliiVtD DB Aft-N-UÊGCÈ^D A VI3 MElICÉff SANT LADISLAS, ROUÉ A IIONGRL Er Prince-men, inouraploh dré é vertuyeu cit dre é gouron, e oé bct gannet é Pologne, hag c ziscoas én é youanquis ur furnés hag un devo-lion admirablc : graciusoc e quevér en ol, ha charilable merbet é que-vcr er heurerion. Laen azouslér hag a vodcsti, nhanahué muyoh cn am-bilion eit en avaricc, hag é galon e oé qucn disiaguc doh cn inourieu ag er bed èl doh er mudeii ag en doar. En Eseobèd hag en dud a noblance a Hongri, é hùèlet en avantageu caêrendoc rcccuet guelDoucer Prince-meu, er choégeas aveit Uoué;\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/377&oldid=152568 »


20ved sulieg - an-overenn-santel\nAotrou Doué, aveid an dud ho kar, ho-pes aozet madoù ne weler ket ; ni ho kar berped hag a dreist peb tra ; strèùet én or halonoù gred ho karanté, eid ma tenneem ahanoh an eurusted grateit genoh hag a zo én tu-rall de beb hoant.\nPennad tennet a Livr Izai (Is 56, 1.6-7)\nKomzoù an Aotrou Doué :\nGouarnet ar reihted, heuliet al lézenn. Rag tostaad a hra me salvedigezh, éma é toned, ha dizoleit e vo me reihted.\nAn estranjerion en-des um staget doh servij an Aotrou Doué, dré karanté é hanù, ha deit int de voud é serviterion, oll ar ré en-des miret ar Sabat, heb er lakad displeituz, hag en em stag sterd doh me emgleù, m’o haso d’ar mañé santél.\nM’o lakei de voud euruz ém zi a bédenn, m’o dégeméro mad àr me aotér, ged o frovoù hag o sakrifisoù, rag hanùet e vo me zi :« Ti ar bedenn eid an oll pobloù. »\nMélam oll lan a joé madelezh an Aotrou Doué (bis)\nTaolet àrnom, Aotrou Doué ur sell a leùiné\nRevo anaùet ho hentoù àr an douar\nHo salvedigezh émesk an oll broioù.\nPobloù an douar kanet joé ho kalon\nAn Aotrou Doué a rén ar bed ged reihted\nEañ é mestr ar pobloù é peb léh àr an douar.\nAn Aotrou Doué a skuill é vennoh àrnom\nBenniget-ni, o Tad oll gelloudeg\nRevo ar bed abèh daoulinet diragzoh\nLénnadenn lizhér Sant-Paol Apostol d’ar Roméned (11, 13-15.29-32):\nBreder karet, m’el lar deoh-hwi hag a oé payaned : p’en-dé gwir éh on apostol ar bayaned é kavehen inourabl lakad breudér me ouenn de voud jalouz un dé ha salvein ur ré anehé. Mar en-des ar bed en em gavet éndro ged Doué, pe oent ind dilézet, petra a arriùo pe veint dégeméret ? Ar vuhé a vo aveid ar ré hag a oé marù !\nDonézonoù Doué hag é halvadenn a zo peurbadel. Gwéharall, é gwirioné, disentet ho-pes d’an Aotrou Doué, ha breman, abalamor de zisent Mabed Israël reseùet ho-pes an druhé. El-sé, ind eùé en-des disentet abalamor d’an druhé e hwes reseùet, mez groeit é aveid ma kaveint breman an druhé ind eùé. Doué, é gwirioné, en-des dalhet an oll dud disentuz aveid rein dehé é vadelezh.\nLakad a hra én ho saù, an Aotrou Doué ré vrèùet\nDiwenn a hra an estranjour.\nEuruz an hani a laka énnon é espér\nAviél revé Sant Maheu (15, 21-28)\nJézuz en-doé em dennet tro-ha-tro Bro Tyr ha Sidon.\nChetu ur Gananéerez deit ag ar broioù-sé hag a huché :\n« Ho pet truhé dohein, Aotrou, Mab David. Goallgaset é me merh ged un diaoul. »\nMez Jézuz ne reskondas nitra dehi. An disipled a dostas hag a houlennas :\n« Reit hé houlenn dehi eid ne chomei ket de drouzal àr hor lerh ! »\nJézuz a reskondas : « Kaset on bet nameid aveid an deved kollet a Israël. »\nMez doned a hras-hi devadon : « Aotrou, deit d’em sekour ! »\nJézuz a reskondas : « N’é ket mad de gemér bara ar vugalé aveid er rein d’ar chas bihan. »\nHa hi de lared : « Mez justerwalh, ar chas bihan a zebr alkent ar brehonnoù-bara a goéh édan daol o mestr. »\nJézuz a reskondas : « O Moéz, braz é ho fé ; revo groeit revé ar péh a houlennet. »\nHa d’an eur-sé hé merh a oé êseit dehi.\nPlijet genoh Aotrou Doué, dégemer ar péh a gennigam aveid ar sakremant ag an aotér, léh ma um-hra un eskemm ha n’en-des ket é bar ; én ur gennig ar péh ho-pes groeit deom, ni a hello ho reseù é gwirioné.\nAotrou Doué, én ur reseù or Salvér ér sakremant, hwi ho-pes on staget muioh-mui doh ho mab Jézus ; ni ho ped hoah : groeit deom de voud hanval dohton àr an douar ha de voud lodeg én é gloér én néañv.


Fulup Iañ (Bro-C'hall) - Wikipedia\nFulup Iañ (Bro-C'hall)\nFulup ar c'hentañ\nFulup Iañ, ganet d’an 23 a viz Mae 1052, marvet d’an 29 a viz Gouhere 1108 e kastell Melun (hiziv e Seine-et-Marne), a voe roue Bro-C’hall eus 1060 da 1108. Ar pevare eus lignez ar Gapesianed e oa. Mab e oa da Herri Iañ, roue Bro-C’hall, ha da Anna Kyiv.\nFulup ne oa nemet 7 vloaz pa varvas e dad. Ar wech kentañ e oa d'al lignez kapesian plediñ gant kudenn minorelezh o roue. Eüruzamant evito e oa bet sakret Fulup e 1059 e Reims, dirak pennoù uhel ar vro : duged Bourgogn hag Akitania, konted Flandrez hag Anjev. Ne vanke nemet dug Normandi hag a oa o vrezeliñ ouzh Herri Iañ d'ar mare-se.\nAr rejañs a voe sevenet gant Baudouin, kont Flandrez. Asambles gantañ e oa ivez Gervais, arc'heskop Reims, ha Raoul de Crépy, eil pried Anna Kyiv, evit ober war-dro ar roue yaouank.\nE 1066 pe 1067 e teuas Fulup da vezañ marc'heg, hag diwar-se barrek da ren en e-unan.\nLivet eo Fulup Iañ gant dezrevellerien e amzer evel un den tev, troet war ar boued hag ar plijadurezhioù dre vras. Ret eo diwall gant ar skeudenn-se dre ma oa bet livet gant kloareien levezonet gant an tabutoù etre ar roue hag an Iliz.\nDindan e ren e voe brasaet domani roue Bro-C'hall. Evit-se e voe graet gant an diplomatiezh hag an arc'hant kentoc'h eget gant ar brezel (Bourges, da skouer, a vo prenet gantañ e 1101).\nFulup Iañ a gemeras perzh en tabut a savas etre daou hêr Baudouin, kont Flandrez : Arnoul ha Roperzh. An trec'h a yeas gant Roperzh ha Fulup a euredas gant e verc'h-kaer, Bertha Holland.\nGwilherm an Alouber, dug Normandi, a oa deuet da vezañ roue Bro-Saoz ha diwar-se galloudusoc'h eget Fulup Iañ. Emgannoù a voe etre an daou roue a-hed o ren, evel sez Dol e 1076.\nLakaat a reas e vab Loeiz da ren gantañ adalek fin ar c'hantved.\nMervel a reas e miz Gouere 1108.\nEuredoù[kemmañ | kemmañ ar vammenn]\nArgas a reas e wreg Bertha Holland hag he doa ganet daou vugel.\nSkrapañ a reas neuze Bertrada Montfort, gwreg Foulk IV kont Anjev, hag eurediñ ganti, daoust dezho o-daou bezañ dimezet c'hoazh. Tud a Iliz a savas a-enep an eured hag eskumunuget e voe Fulup.\nE 1096, ar pab Urban II a lak berzh war ar rouantelezh, da lâret eo en em gav pinijennet an annezidi en abeg d'ar roue dres d'ar mare ma krog ar groaziadeg kentañ.\nJeu a zalc'ho etre ar pab hag ar roue met Bertrada a chomo gant Fulup betek fin e ren.\nDaou vugel zo ganet gant Bertha Holland :\nLoeiz a zeuio da vezañ Loeiz VI\nTri bugel zo ganet gant Bertrada Monfort :\nHerri Iañ Rouaned Bro-C'hall\n1060 – 1108 War e lerc'h:\nAdtapet diwar « https://br.wikipedia.org/w/index.php?title=Fulup_Iañ_(Bro-C%27hall)&oldid=1969484 »\nKemmoù diwezhañ degaset d'ar bajenn-mañ d'an 26 C'hwe 2022, da 22:37.


Kaozeadenn Rummad:Tud ar Republik Tchek - Wikipedia\nKaozeadenn Rummad:Tud ar Republik Tchek\nKudenn: "Tchekia" a oa anezhi a-raok "Republik Tchek" ha "Republik Tchekoslovakia". Kadbzh 13 Gou 2011 da 10:43 (UTC)\nDiwar-benn anv ar vro e c'haller lenn fr:Nom de la République tchèque pe en:Name of the Czech Republic. A-raok an ugentvet kantved ha krouidigezh Tchekoslovakia, ne veze ket graet kalz gant Tchekia (pe un anv heñvel e yezhoù all). Graet e veze kentoc'h gant Bohemia. Bremañ avat e vez implijet an anv Tchekia (). --Llydawr 15 Gou 2011 da 13:34 (UTC)\nEn darn vrasañ eus yezhoù Wikipedia e reer gant ur ger hepken, evel "Tchekia", ha n'eo ket daou evel "Republik Tchek". Sellit ouzh ar pennad diwar-benn ar vro pe ar rummad. --Llydawr (kaozeal) 7 Kzu 2018 da 13:28 (UTC)\nAdtapet diwar « https://br.wikipedia.org/w/index.php?title=Kaozeadenn_Rummad:Tud_ar_Republik_Tchek&oldid=1813166 »\nKemmoù diwezhañ degaset d'ar bajenn-mañ d'an 7 Kzu 2018, da 13:28.


Firefox war iOS e brezhoneg\nAet eo war-wel Firefox iOS 1.1 er bed a-bezh d'an 11 a viz Du 2015 gant Mozilla\nDale a zo gant ar pennad-mañ dre ma n'eus iPhone ebet gant skipailh An Drouizig, ha ne oa ket tu da amprouiñ an troidigezhioù pe gemer tapadennoù-skramm d'an deiziad m'eo bet ermaeziet an arload war iOS.\nGoude Firefox war Android eo bet divizet gant Mozilla tizhout pellgomzer Apple gant Firefox war iOS, daoust d'ar bevennoù lakaet gant Apple war an diorroerien arloadoù. Goulezadoù en deus ranket Mozilla ober neuze.\nDifennet eo gant an arloadoù iOS arverañ ul lusker deouezadur disheñvel douzh Webkit, hini ar merdeer kefridiel (Safari). N'halle ket neuze Mozilla ober gant Gecko, al lusker arveret war kement savenn all (urzhiataer, Android ha Firefox OS). Ne vo ket disheñvel neuze an doare nag an efedusted da ziskouez ar pajennadoù web diouzh hini Safari pe kement merdeer all war iPhone pe iPad.\nAn diforc'hioù a vo neuze war ar c'heweriusterioù ha war meizadoù heverk eus Mozilla. Setu dindan ur roll eus keweriusterioù kinniget gant Firefox war iOS.\nAr merdeiñ prevez : evel war an handelvoù Firefox all e c'hallit merdeiñ pajennadoù web hep na vefe dalc'het soñj eus ho roll istor.\nIvinelloù ha sinedoù : Keweriusterioù klasel Firefox a anavezit endeo war urzhiataerioù pe Android.\nKinnigoù enklask : Kinniget e vez alioù enklask war-eeun pa vez bizskrivet er varrenn chomlec'hioù.\nRoll lennadurioù ha mod lenn : Gallout a rit tremen er mod lenn evit bezañ gouest da lenn pennadoù gant ur framm azasaet d'ar pellgomzerioù ha gant an destenn hepken. Gallout a rit ivez enrollañ ar pajennoù-se evit lenn anezho diwezhatoc'h.\nFirefox Sync : M'ho peus ur gont Firefox Sync e c'hallit goubredañ ho sinedoù hag hoc'h ivinelloù war hoc'h iPhone pe iPad. Adkavit neuze ar sinedoù bet enrollet ganeoc'h war urzhiataer, da skouer.\nUn ivinell merdeiñ prevez\nPajennad degemer Firefox Sync\nPajennad degemer An Drouizig e mod lenn. Gant an arlun el lein a-zehou e c'hallit enrollañ ar bajenn-mañ d'he lenn diwezhatoc'h.\nWar iOS 8 d'an nebeutañ e c'haller arverañ Firefox war iOS nemetken. En ur vont war an AppStore e c'hallit pellgargañ an arload.\nEvit lakaat e Brezhoneg eo ret deoc'h diuzañ ar brezhoneg evel yezh ouzhpenn en arventennoù yezh & rannvro.\nPajenn Firefox war an AppStore


Buhez ar Sent/1894/Ren - Wikimammenn\nBuhez ar Sent/1894/Ren\n◄ Bertin Ren Ginivelez ar Verc’hez ►\nEtre daou, Olibrius, gouarner Frans d’ann ampoent, a ieaz da ober eur bale da Aliz. Eno en devoue tro da velet Ren e ti he zad, a ioa he hano Klemant, ha raktal e sonjaz he goulenn da bried. Klemant a oue foug ennhan o klevet ar goulenn-ma hag a asantaz dioc’htu. Goulskoude, o veza ma renke ar gouarner mont d’ann Allemagn, Klemant hag hen en em glevaz da c’hortoz eur pennad abarz ober ann eured.\nEpad ann amzer-ze, Klemant a dlie ive obten asant he verc’h. Mes, kerkent ha ma oue toullet kaoz d’ezhi, Ren a respountaz grons n’e devije biken ken pried nemed Jezuz-Krist. He zad n’he lezaz ket da lavaret hirroc’h : kement a zrouk a ioa ennhan o velet oa kristenez he verc’h ma reaz he frizounia var ann heur enn eunn dourell euz he vaner, gant eur c’helc’h houarn enn dro d’he c’horf hag eur jadenn a bep tu evithe delc’her stag ouz ar mogeriou.\nOlibrius, o veza distroet euz ann Allemagn, n’oa ket evit kredi ar pez a oue kountet d’ezhan divar benn Ren. Pedi a eure he zad da zigas anezhi dirazhan, ha pa oue erruet, ec’h eseaz da genta he gounit dre gomzou flour ha dre bromesaou kaer. Mes ar gristenez kalounek ne reaz van evit he glevet, hag a zalc’he mad ato d’he feiz ha d’ar bromesa e devoa great d’he Zalver Jezuz.\nNeuze ar garantez en doa ar gouarner evithi a droaz enn eur gounnar direiz. Rei a eure urs d’he diviska enn noaz ha da zispenn he c’horf epad div heur, da genta a daoliou fouet, ha goudeze gant ivinou houarn. Goad ar Zantez a boullade var ann douar ; mes hi a veule Doue, hag a ioa bepred kel laouen ma’z oa mantret he bourrevien. Olibrius he-unan en devoue mez o veza ker kriz e kenver eur plac’h ker iaouank, rak Ren ne oa c’hoaz nemed seitek vloaz, hag a lavaraz erfin ehana hag he c’has d’ar prizoun.\nA veac’h oa erruet eno, ha serret ann or varnhi, ma’c’h en em roaz da gousket. Hogen, epad he c’housk, e velaz eur groaz vraz-vraz, hag e beg ar groaz-se eur goulm hag a ziskleriaz d’ezhi e resevche antronoz kurunenn ar verzerenti. Ar c’helou-ma a reaz kement a blijadur d’he c’haloun ma tihunaz enn eunn taol kount ; mes peger souezet ne oue-hi ket pa remerkaz oa he c’horf ker iac’h ha ken dibistig ha biskoaz !\nAdtapet diwar « https://br.wikisource.org/w/index.php?title=Buhez_ar_Sent/1894/Ren&oldid=30320 »\nKemmoù diwezhañ degaset d'ar bajenn-mañ d'an 14 Gen 2012, da 11:51.


Buhez ar Sent/1894/Dominik Silos - Wikimammenn\nBuhez ar Sent/1894/Dominik Silos\n◄ Gasian Dominik Silos Thomas ►\nann ugentved devez a viz kerzu\nSANT DOMINIK SILOS, ABAD\nAr zant-ma a ioa ganet e Spagn, hag a dremenaz he vugaleach o tiouall ann denved. Evelse ec’h en em voazaz da veva he-unan, ha pa oue deuet da veza braz e savaz c’hoant ganthan da vont da ober he ermitach enn eur plas distro. Mes kaout a reaz d’ezhan n’oa ket dizanjer aoualc’h al leac’h m’en doa choazet, hag e c’houlennaz beza resevet enn eur gouent euz a Urs sant Beneat. Resevet e oue, hag er gouent-se e oue lakeat var ar studi.\nO veza m’en doa eur spered lemm ha digor, e teske hag e koumprene buhan peb tra, hag e teuaz e berr amzer da veza habil var ann holl skianchou. Neuze e oue beleget, ha goudeze e oue karget euz eur barrez. Mes ne jomaz ket pell er barrez-ma ; rak hanvet e oue da zuperior enn he gouent : setu ma renkaz distrei di raktal.\nDominik ne zaleaz ket da ziskouez oa din euz ar choaz a ioa great anezhan. E Sekreteri ar gouent ez oa kaliriou aour hag arc’hant, ha kalz traou all evelse. Hogen, roue Navarr, dallet gant ann avarizded, a falvezaz d’ezhan astenn he graban var ann traou-ze. Mes ar superior kalounek a ioa prest da c’houzanv n’euz fors petra, hag a maro zoken, evit difenn ann tenzor sakr a ioa fiziet ennhan. Delc’her a reaz eta penn d’ar roue, heb aoun ebed rak he c’hourdrouzou, ha lavaret a eure grons ne roje biken ar pez a ioa da Zoue hag a ioa red da gaout evit ann offerenn hag ann offisou all euz ann iliz.\nRoue Navarr a ieaz enn egar pa glevaz ann dra-ze hag evit dont a benn euz he laeronsi sakrilach, e lakea kas ar Zant er meaz euz ar gouent. Neuze Dominik en em dennaz e rouantelez Kastill, el leac’h ma oue digemeret mad gant ar roue Ferdinand. Ar roue-ma a reaz he henvel da abad e kouent Sant-Sebastian, ha kerkent e oue guelet eur jenchamant vraz ebarz er gouent-se. Devosion ar venac’h a ioa deuet da laoskaat ; mes abarz nemeur e ouent adarre ken aketuz ha biskoaz d’ho holl deveriou.\nKouent Sant-Sebastian a ioa enn eur vro c’houez, enn eur vro ha ne oa den ebed o chom ennhi, kouls lavaret. Mes ar brud euz a zantelez hag euz a viraklou Dominik a reaz da eur maread tud diredet di a bep tu, enn eunn hevelep feson ma n’ez oa hano nemed euz ar gouent-se e kement korn a ioa e Spagn. Evit guir, ann abad santel a baree dioc’h a bep seurt klenvejou : rei a rea ar gueled d’ar re zall, ar c’herzed d’ar re gamm hag eunn nerz nevez d’ar re a ioa seizet ho izili outho.\nGoulskoude ar pez en deuz great dreist peb tra gloar ar zant-ma, epad he vuez ha goude he varo, a oue ar zikour a roe d’ar gaptived dre he bedennou. Enn he amzer, ez oa eur maread kristenien e kaptivite enn Afrik etouez ann Turked. Ar gaptived keiz-se a ioa truezuz meurbed ho doare, hag ato e riskl da nac’h ho feiz. Hogen, n’o doa nemed goulenn sikour digant Dominik pe en em erbedi outhan a galoun, ha raktal ec’h en em gavent adarre enn ho bro gant ho jadennou torret enn eunn taol. Neuze e teuent, dre anaoudegez vad, da zigas ar chadennou-ze da gouent Sant-Sebastian enn eur drugarekaat Doue hag ar Zant.\nAdtapet diwar « https://br.wikisource.org/w/index.php?title=Buhez_ar_Sent/1894/Dominik_Silos&oldid=30402 »\nKemmoù diwezhañ degaset d'ar bajenn-mañ d'an 16 Gen 2012, da 13:22.


Anacaona (1464-1504) a oa rouanez pobl Taino Bro Xaragua, unan eus pemp rouantelezh Enez Kiskeya, pe Hispaniola (an enez a zo rannet hiriv etre Haiti hag ar Republik Dominikan), goude marv he breur Bohechio, roue Xaragua. Krouget e voe war urzh ar gouarnour spagnol Nicolás de Ovando en 1504. Dimezet e oa d'ar roue Caonabo, a rene e Maguana, ar vro amezek. He breur hag he fried a oa daou eus ar pemp pennroue a rene en Hispaniola pa erruas ar Spagnoled e 1492.\nBrudet e oa he c'hened, hag he spered, ha brudet e oa evel barzhez. Barzhonegoù a ouie dre an eñvor hag o dibunañ a rae dirak ar bobl e lidoù relijiel anvet anvet "areítos".\nGanet e oa e Maguana, ar rouantelezh (cacicazgo e spagnoleg) ma rene he breur, en 1474.\nPa degouezhas Kristof Koulm e 1496 e voe breud etrezañ hag Anacaona hag he breur Bohechío, a seblant bezañ a-renk ganti. Meneget eo an dro gant Bartolomé de las Casas en e Historia de las Indias, ma weler Koulm o c'houlenn kaout boued ha kotoñs digant broiz evit e vartoloded.\nLazhadeg ar rouanez hag he sujidi gant Joos van Winghe, embannet e 1598 el levr Brevísima relación de la destrucción de las Indias gant Bartolomé de las Casas\nPlijus e voe an emgav-se, hervez an oberour. Un toullad mizioù goude e tegouezhas Koulm en-dro gant ul lestr da gargañ ul lodenn eus an truaj. Anacaona ha Behechío a veajas ur pennadig war al lestr, pedet gant Koulm, e-kichen al lec'h m'emañ Port-au-Prince hiriv, e Bae Gonâve.\nMervel a reas he breur Bohechio, ha setu Anacaona da gemer e lec'h ha da ren e Xaragua.\nPan erruas Colomb en enez en kerzu 1492, Anacaona a ziskouezas bout ranell o welout an traoù kaer a ouie ober ar Spagnoled, rak kavout a rae dezhi e oant desket bras ha dornet mat. Koulskoude, pa welas petra a raent d'ar maouezed karib e reas ur soñj all diwar o fenn. Dont a reas a-benn da ober d'he fried Caonabo kas an dud-se kuit eus an enez. War a seblant he devoa komprenet e oa ar Spagnoled o laerezh o douaroù hag o sklaviñ ar bobl, evel ma rejont adarre e Mec'hiko gant Moctezuma II, goude kaset o zaol da vat en enez.\nPa zistroas Koulm d'an 28 a viz Du 1493, e kavas e oa bet distrujet kreñvlec'h La Navidad (Nedeleg e brezhoneg) ha lazhet an 39 den a oa o chom ennañ.\nKinniget e oa bet dezhi dont da vezañ serc'h Alonso de Ojeda pe d'ur Spagnol all en eskemm d'he buhez. Nac'hañ a reas. Fuzuilhet e voe he harperien hag hi a voe krouget dirak an holl.\nUn toullad bloavezhioù goude, e klevas Nicolás de Ovando, gouarnour an enez, edo Anacaona en sell da ober brezel d'an drevadenn spagnol. Kemenn a eure Nicolás de Ovando da Anacaona edo o vont da g-Cacicazgo Xaragua d'ober ur gwel d'he fobl. Hag eñ degouezhout gant ouzhpenn tri c'hant hanter-kant den, ha graet lid dezho war an ton bras. Pa oa an holl er gouel, ez eas gwazed Ovando da c'hwezhañ an tan e ti ar penn (caney).\nAnacaona he devoa ur verc'h, anvet Higuemota, nemet n'ouzer ket pegoulz e oa ganet na marvet.\nUl laz Kubanezed zo anvet : Anacaona (laz)\nUr valafenn zo anvet Anacaona sphaerica\nAlicia Castro, Anacaona, Econ, 2002, ISBN 3430117526\nAdtapet diwar « https://br.wikipedia.org/w/index.php?title=Anacaona&oldid=1884003 »\nDernière modification le 29 Eos 2020, à 12:20\nKemmoù diwezhañ degaset d'ar bajenn-mañ d'an 29 Eos 2020, da 12:20.


Aintzila - Wikipedia\nSede pelec'h emañ Aintzila e Nafarroa Beherea.\nAintzila (Aincille e galleg hag ent-ofisiel) zo ur gumun e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù. Bez' e oa e kanton Baigorri betek 2014 ; stag eo bremañ ouzh kanton "Montagne basque" (departamant Pireneoù Atlantel, rannvro Nouvelle-Aquitaine). 116 annezer e 2015.\nDonazaharre en norzh\nZaro er gwalarn\nAhatsa-Altzieta-Bazkazane er reter\nEzterenzubi ha Eiheralarre er su\nAdtapet diwar « https://br.wikipedia.org/w/index.php?title=Aintzila&oldid=1810131 »\nKemmoù diwezhañ degaset d'ar bajenn-mañ d'an 6 Du 2018, da 10:35.


foar - Wikeriadur\nfoar /ˈfwɑːr/ benel (furm vihanaat : foarig, liester : foarioù)\nBodadeg vras a werzherien hag a brenerien a c'hoarvez en ul lec'h lakaet, d'un deiziad pe da zeiziadoù lakaet\nMamm ar Bihan a oa aet d' ar foar. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 230.)\nMil boan he doe ar vamm o reiñ da gompren d' e benn aheurtet a vugel n' eo ket gant ur seurt kerc'h e vez lakaet ar c'hezeg da redek buanoc'h d'ar foar. — (Abeozen, Pirc'hirin Kala-Goañv, Al Liamm, eil emb. 1986, p. 12.)\nGer a dalvez da envel ar foarioù hervez al lec'h ma c'hoarvezont (dirak un anv-lec'h)\nHizio a oa foar Vré. — (Jules Gros, Le trésor du breton parlé Deuxième Partie, 1970, p. 161.)\nGer a dalvez da envel ar foarioù hervez an deiz ma c'hoarvezont (dirak anv ur gouel, ur sant)\n— Sell 'ta, Jañ-Mar, eme Saig ar Barzh d' e gamarad Yann ar Berr, Marianna Fri Ruz echuet ganti he devezhiad kannañ er Voull Aour. Foar Vazhe ' zo ganti. N' he deus ket feson da vezañ diwar an dour. Sell outi ! — (Abeozen, Pirc'hirin Kala-Goañv, Al Liamm, eil emb. 1986, p. 37.)\nFoar Ouél-Yann. — (Jules Gros, Le trésor du breton parlé Deuxième Partie, 1970, p. 161.) (e Lannuon)\nFoar Vikêl. — (Jules Gros, Le trésor du breton parlé Deuxième Partie, 1970, p. 161.) (e Lannuon)\nFoar Ouél Eost a zo dilun. — (Jules Gros, Le trésor du breton parlé Deuxième Partie, 1970, p. 161.)\nkaout ul loer a bep foar, kaout ur votez a bep foar : bezañ eus daou rumm disheñvel\nkas unan bennak da foar an diaoul, kas unan bennak da foar an ifern, kas unan bennak da foar an tri mil, kas unan bennak da foar ar c'hwitelloù, kas unan bennak d'ar foar : kas unan bennak diwar-dro\nmont da foar an diaoul : mont kuit pell, mont diwar-dro\nAn driwec'h hag an naonteg a viz du e vez foar Vaodez war ar ru. — (Jules Gros, Le trésor du breton parlé Troisième Partie, 1974, p. 324.)\nAn hini a ya da foar Vikael a lez e verenn e kêr. — (Jules Gros, Le trésor du breton parlé Troisième Partie, 1974, p. 323.)\nDeiz Foar ar Groaz e sell an aotrou ouz e waz, ha deiz Foar Vikael e vale reud en e genver. — (Jules Gros, Le trésor du breton parlé Troisième Partie, 1974, p. 325.)\nDeiz foar Vikael an hini a chom un deiz hag un noz e kêr a deu e miz here d'ar gêr. — (Jules Gros, Le trésor du breton parlé Troisième Partie, 1974, p. 323.)\nFoar Vazo Bre, keit an noz hag an de (deiz). — (Jules Gros, Le trésor du breton parlé Troisième Partie, 1974, p. 324.)\nHiziw ema Foar ar Bleuñiou, emberr e lojo ar goukoug e Koad-Rannou. — (Jules Gros, Le trésor du breton parlé Troisième Partie, 1974, p. 322.)\nJil o vond da foar Dreger\nGand e dok pomper,\nUr c'hoz bragou d'e dad-koz,\nTremen ur walenn\na oa en e foñs. — (Jules Gros, Le trésor du breton parlé Troisième Partie, 1974, p. 368.)\ngalleg : bruit (fr) , vacarme (fr)\ngalleg : foire (fr)\nAdtapet diwar « https://br.wiktionary.org/w/index.php?title=foar&oldid=260464 »\nDernière modification le 22 C'hwe 2018, à 11:08\nKemmoù diwezhañ degaset d'ar bajenn-mañ d'an 22 C'hwe 2018, da 11:08.


Attention : nous passons aux heures d'été ! Les Champs Libres ouvrent à partir de 13h du mardi au vendredi jusqu'à fin août. LES CHAMPS LIBRESLevrioùPartager la pageImprimer la page\nMirdi Breizh en deus savet 2 gatalog diskouezadeg e brezhoneg. Ar Seiz Breur, 1923 – 1947 Ar c’hrouiñ breizhek, etre chom giz kozh ha mont war-raok. Dindan renerezh Danièl Le Couédic ha Yann-Cheun Veillard. El levr-mañ ez eus ur cd sonerezh savet gant sonerien evel Paul Lamirault, George Arnoux ha Paul Le Flem.\nDa brenañ en Encre de Bretagne e Roazhon, e 27,44 euro Petra nevez g’ar brezhonegLevr e galleg gant ul lodenn e brezhoneg ha n’eo ket troet e gallegDa brenañ en Encre de Bretagne e Roazhon, e 7 euro\nEn adraoñ, e korn ar Yaouankiz, ez eo bodet an teulioù e brezhoneg gant ar c’hot 891.68. Eno emañ an albomoù, ar romantoù hag ar bannoù-treset ; er mezanin ez eus bet renket un nebeud geriadurioù ha teullevrioù er 491.68. Er 4e estaj, e korn ar Yezhoù hag al lennegezhioù, ez eus levrioù e brezhoneg er 491.68. Eno e c’haller teuler ur sell ouzh ar geriadurioù pe amprestañ hentennoù yezh, hag er 891.68 hag er c’hotoù da-heul e vez renket al levrioù c’hoariva, ar romantoù hag ar bannoù-treset e brezhoneg evit ar grennarded hag an oadourien. Er 6vet estaj, erfin, e korn ar Glad, ez eus un dastumad 12 000 teul diazez a c’haller kemer war-eeun diwar an astelloù. Oberennoù dave int, eus an dalc’had kozh, pe eus an dalc’had rannvroel ; hag ivez bannoù-treset, hag oberennoù diazez diwar-benn Breizh war holl dachennoù an embann, gant oberennoù e brezhoneg er 491.68 hag er 891.68 peurgetket. En dastumadoù miret er magazennoù ez eus bet kontet war-dro 8 000 teul brezhonek (levrioù ha kelaouennoù) ; en o zouez ez eus un toullad mat a oberennoù divyezhek. Ul lodenn anezho zo pezhioù pouezus eus istor ar brezhoneg, evel ar C’hatholicon (1499), Kollokoù Kiger (meur a embannadur adalek 1626), pe Barzaz Breizh, zo bet adembannet meur a wech abaoe 1839.\nEgorenn ar Skiantoù\nEgorenn ar Skiantoù he deus lakaet treiñ e brezhoneg 5 levr kinniget gant an embannadurioù Apogée. Graet eo bet al labour gant Ofis ar Brezhoneg.Ar gorilhedAr mareoùAn oabl gant red an amzerKoskoriad an heolAdalek ar Big Bang betek HizivDa brenañ int e degemer ar Maezioù Frank, e 9,80 euro an tamm.


Diforc'hioù etre adstummoù "Ivan Tyulenev" - Wikipedia\nDiforc'hioù etre adstummoù "Ivan Tyulenev"\nIvan Tyulenev (kemmañ)\nStumm eus an 21 Mae 2017 da 09:58\nStumm eus an 16 Mae 2017 da 15:43 (kemmañ)\nStumm eus an 21 Mae 2017 da 09:58 (kemmañ) (dizober)\n[[Restr:RUSMARKA-1979.jpg|thumb|Ivan Tyulenev enoret war un timbr soviedat e 1979.]]\n'''Ivan Tyulenev''' (Rusianeg: Ива́н Влади́мирович Тюле́нев), ganet d'an [[28 a viz Genver]] [] hagha aet da Anaonmarvet d'ar [[15 a viz Eost]] [], a oa un ofiser uhel soviedat, unan eus ar re gentañ a voe lakaet da [[jeneral (URSS)|jeneral]] el [[Arme Ruz|Lu Ruz]] e 1940.\n[[Restr:Художественные маркированные конверты 1984 года. Тюленев Иван Владимирович.jpg|thumb|Kartenn-bost soviedat bloavezh 1984.]]\nTyulenvevTyulenev a oa bet ganet en ur familh soudarded e gouarnamant Simbirsk (hiziv [[Oblast Oulyanovsk]]) trevadenn Shatrashany. Labouret en devoa een uzinoù hag evel pesketour war ar [[Mor Kaspia|mor Kaspian]] a-raok bezañ enroletenrollet e [[Lu Impalaeriezh Rusia]] er bloavezh 1913. E-pad ar [[Kentañ Brezel-bed|C'hentañ Brezel-bed]] e oa soudard er rejimant dragoned Kargopolsky e [[Królestwo Polskie|Kendalc'h Polonia]]. BezEnoret e voe enoret gant medalenn [[Urzh Sant Jorj]] evit e varregezh hahag e kalongalon en emgann.\nTyulenvev a emezelas el Lu Ruz dres goude ar [[Reveulzi Rusia 1917|Reveulzi]] e-pad [[Brezel diabarzh Rusia]] er [[1añKentañ lu marc'hegiezh (URSS)|1añ lu marc'hegiezh]]. Kemeret en devoa perzh ivez e flastradenn [[Emsavadeg Kronstadt]] ha goude-se e-pad arer [[Brezel Polonia-Soviet]]. E 1939 e oa penn an [[12vet arme URSS]] e-pad aloubadeg Polonia gant an nerzhioù lu soviedel. Lakaet e voe d'ar renk a jeneral eus al lu e 1940.\nPa voe kroget gant ar [[Talbenn ar Reter|Brezel GermanAlaman-Soviedel]] e 1941, e oa karget gant [[Distrikt Milourel Moskva]]. E-pad tri miz kentañ ar brezel, Tyulenev a oa penn uhel an [[Talbenn ar Su (URSS)|Talbenn ar Su]]. ▼\n▲Pa voe kroget gant ar [[Talbenn ar Reter|Brezel German-Soviedel]] e 1941, e oa karget gant [[Distrikt Milourel Moskva]]. E-pad tri miz kentañ ar brezel, Tyulenev a oa penn uhel an [[Talbenn Su (URSS)|Talbenn Su]].\nAdtapet diwar « https://br.wikipedia.org/wiki/Dibar:MobileDiff/1748983 »